title: Kizelin piiri

text: Piiriin kuuluu Kizelin kaupunki sekä neljä maalaiskuntaa: Južnyi-Kospašski, Šahta, Severnyi-Kospašski ja Tsentralnyi-Kospašski. Hallinnollinen keskus on Kizel. Asutuskeskuksia on yhteensä 7.


title: Kizelin piiri

text: Asukkaista on vuoden 2002 väestönlaskennan mukaan 80,5 % venäläisiä, 12,7 % tataareja ja 1,8 % ukrainalaisia.


title: Kizelin piiri

text: Piirin kautta kulkee Tšusovoin ja Solikamskin välinen maantie ja rautatie. 1990-luvulle saakka seudulla harjoitettiin kivihiilen tuotantoa. Nykyisin tärkeimmät elinkeinot ovat puunhankinta ja -jalostus.


title: Kizelin piiri

text: Piirissä toimii Kizelin vuoriteknikumi, lääketieteellinen oppilaitos, ammattikoulu, lasten luomistyön keskus, musiikkikoulu, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Novyi den" (”Uusi päivä”).


title: Kizelin piiri

text: Seudulla on kivikautisia arkeologisia muistomerkkejä. Nähtävyyksiin kuuluvat vanhat teollisuusrakennukset ja Šahtan taajaman lähellä sijaitseva Kizelin luola.


title: Gremjatšinskin piiri

text: Gremjatšinskin piiri () on kunnallinen itsehallintoalue Permin aluepiirissä Venäjällä. Vuonna 1949 perustetun piirin pinta-ala on 1 115 neliökilometriä. Asukkaita on 14 700 henkeä (vuonna 2009).


title: Gremjatšinskin piiri

text: Gremjatšinskin piiri sijaitsee Permin aluepiirin itäosassa. Pohjoisessa se rajoittuu Kizelin, idässä Gornozavodskin, etelässä Tšusovoin, lännessä Dobrjankan ja luoteessa Gubahan piireihin. Pinta-alasta 95 % on metsää. Hyötykaivannaisia ovat kivihiili, keraaminen savi ja sepeli. Seudulla sijaitsee Basegin luonnonpuisto.


title: Gremjatšinskin piiri

text: Piiriin kuuluu Gremjatšinskin kaupunki sekä kolme maalaiskuntaa: Jubileinyi, Šumihinski ja Usva. Hallinnollinen keskus on Gremjatšinsk. Asutuskeskuksia on yhteensä 7.


title: Gremjatšinskin piiri

text: Asukkaista on vuoden 2002 väestönlaskennan mukaan 76,5 % venäläisiä ja 14,7 % tataareja.


title: Gremjatšinskin piiri

text: Piirin kautta kulkee Tšusovoin ja Bereznikin välinen maantie sekä Tšusovoin ja Solikamskin välinen rautatie. Talous perustui 1990-luvun loppuun saakka kivihiilen louhintaan. Nykyään tärkein teollisuuden ala on sepelin tuotanto. Hiilikaivosten sulkemisen jälkeen on kehitetty myös puunhankintaa ja -jalostusta.


title: Gremjatšinskin piiri

text: Piirissä toimii kaksi lasten luomistyön keskusta, taidekoulu, ammattikoulu, kulttuuri- ja vapaa-ajankeskuksia, kirjastolaitos ja kotiseutumuseo. Paikallislehtenä ilmestyy "Šahtjor" (”Kaivostyöläinen”).


title: Pikkuhaarapyrstö

text: Pikkuhaarapyrstö ("Enicurus scouleri") Aasian keski-, etelä-, kaakkois- ja itäosissa tavattava sieppoihin kuuluva varpuslintu.


title: Pikkuhaarapyrstö

text: Kooltaan pikkuhaarapyrstö on noin 13 cm. Pikkuhaarapyrstön otsa, vatsa, alaperä sekä leveä siipijuova ja siipien reunat ovat väriltään valkoiset. Muuten laji on höyhenpuvultaan sinertävän musta. Koiras- ja naarasyksilöt eivät eroa toisistaan höyhenpukunsa perusteella. Haarapyrstöjen suvun lajien pyrstö on tyypillisesti pitkä ja selvästi haarapäinen. Pikkuhaarapyrstön pyrstö on kuitenkin lyhyt ja vain hieman lovipäinen, lähes suora.


title: Pikkuhaarapyrstö

text: Pikkuhaarapyrstöä tavataan Keski-Aasiassa Tadžikistanissa, Afganistanissa ja Kazakstanissa. Etelä-Aasiassa levinneisyys ulottuu Pakistanista Intiaan ja edelleen itään päin Kaakkois-Aasiaan ja Kiinaan sekä Taiwaniin. Pikkuhaarapyrstöt elävät nopeasti virtaavien vuoristopurojen ja -jokien luona. Erityisesti laji tavataan vesiputouksien läheisyydestä. Talvisin laji elää hitaammin virtaavien jokien ja järvien lähellä.


title: Pikkuhaarapyrstö

text: Pikkuhaarapyrstöt syövät vesihyönteisiä, äyriäisiä ja jonkin verran myös kasviperäistä ravintoa. Ravintonsa laji poimii useimmiten kiviltä, mutta toisinaan sukeltaa myös veden alle.


title: Pikkuhaarapyrstö

text: Laji rakentaa pesänsä joen törmään usein vesiputouksen taakse. Pesä rakennetaan sammalista, lehdistä ja ruohoista. Naaras munii kolmesta viiteen valkoista vaaleanpuna- tai violettitäpläistä munaa.


title: Tengeliönjoen rautatiesilta

text: Tengeliönjoen rautatiesilta on Ylitornion kunnassa Aavasaksan kylässä sijaitseva Tengeliönjoen ylittävä Kolarin radan silta. Silta on avattu liikenteelle ensimmäisen kerran vuonna 1928, ja sen perustukset ovat edelleen uuden sillan käytössä. Uusi silta on rakennettu vuonna 1951.Preliminary Assessment of Finnish Railway Bridges, liite 3a/16 Sillalla sallitaan 18 tonnin akselipaino, ja sen jännemitat ovat 45+45+21 metriä.Preliminary Assessment of Finnish Railway Bridges, liite 3a/10


title: Tengeliönjoen rautatiesilta

text: Silta muodostuu kahdesta 45 metrin mittaisesta vahvistetusta teräsristikkojänteestä, sekä kolmannesta yksinkertaisesta 21 metrin mittaisesta teräspalkkijänteestä.


title: Bright Sheng

text: Bright Sheng (, pinyin: Shèng Zōngliàng) (s. 6. joulukuuta 1955) on kiinalais-yhdysvaltalainen säveltäjä. Hän on asunut Yhdysvalloissa vuodesta 1982 ja työskentelee Michiganin yliopistolla. Hän on saanut MacArthur Fellowshipin vuonna 2001 ja on New York City Balletin ensimmäinen nimikkosäveltäjä.


title: Bright Sheng

text: Shengin teoksia ovat esittäneet muiden muassa New Yorkin filharmonikot, Bostonin sinfoniaorkesteri, Chicagon sinfoniaorkesteri, Philadelphian orkesteri, Seattlen sinfoniaorkesteri, Orchestre de Paris, Kuninkaallinen Concertgebouw-orkesteri, Tokion filharmoninen orkesteri ja Kiinan kansallinen sinfoniaorkesteri.


title: Kaarlo O. Tanner

text: Karl (Kaarlo) Oskar Tanner (sukunimi aik. "Tibiander"; 16. helmikuuta 1868 Rauma – 17. elokuuta 1906 Helsinki) oli suomalainen kirjailija.


title: Kaarlo O. Tanner

text: Tanner hukkui elokuussa 1906 Helsingin vesillä Mjölön lähellä purjeveneen kaatuessa. Veneessä oli mukana myös kirjailija Kaarlo Luoto sekä kolme muuta miestä jotkat onnistuivat pelastumaan. Tannerin ruumis löydettiin 9. syyskuuta 1906 Lauttasaaren luota.


title: Tug of War (Enchantin albumi)

text: Tug of War yhdysvaltalaisen progressiivisen rockyhtyeen Enchantin seitsemäs studioalbumi.


title: Seppo Paatelainen

text: Seppo Veijo Tapio Paatelainen (s. 6. helmikuuta 1944 Sumiainen), MMM ja vuorineuvos on tullut tunnetuksi erityisesti elintarviketeollisuuden rakennemuutosten ja fuusioiden läpiviejänä sekä paikalleen pysähtymättömänä liiketoiminnan uudistajana. Hänellä on takanaan yli 25 vuoden kokemus yritysten johtotehtävistä. Paatelainen oli mm. 1990-luvulla mukana ajamassa alas Tuottajain Lihakeskuskuntaa (TLK) ja siten aloittamassa uutta avoimen kilpailun kulttuuria liha-alalla. Lisäksi hänen johdossaan Atria lähti 1990-luvun lopulla laajentumaan myös Suomen rajojen ulkopuolelle, Ruotsiin, Venäjälle ja Balttiaan. Vuonna 2006 Paatelainen jäi eläkkeelle pörssiyhtiö Atrian toimitusjohtajan tehtävistä, minkä jälkeen hän on toiminut aktiivisesti mm. Keskon, Ilkka-yhtymän, Alma Median, Finavian sekä VIGO-yrityskehityshankkeita johtavan Food Process Innovations Oy:n hallituksissa.


title: John Charles

text: William John Charles, yleisesti tunnettu nimellä John Charles, () oli walesiläinen jalkapalloilija. Hän pelasi urallaan muun muassa Leeds Unitedissa ja Juventuksessa, joissa hän arvostetaan edelleen valtavasti. Charles pystyi pelaamaan yhtä hyvin keskushyökkääjänä kuin puolustajana ja häntä pidetään yhtenä kaikkien aikojen parhaana walesilaisena pelaajana.


title: John Charles

text: Walesin maajoukkueessa Charles pelasi 38 ottelua ja edusti maataan 1958 MM-kisoissa.


title: John Charles

text: Isokokoinen Charles sai uransa aikana rehdistä pelityylistään lempinimen "Il Buon Gigante" (). Hän ei saanut uransa aikana yhtään varoitusta tai ulosajoa.


title: John Charles

text: Charlesin veli, Mel Charles, oli myös maajoukkuetason pelaaja.


title: John Charles

text: John Charles aloitti uransa paikallisessa Swansea Townissa. Hän pelasi seuran juniorijoukkueessa ja työskenteli seuran kotikentän huoltomiehenä. Leeds Unitedin kykyjenetsijä huomasi Charlesin kyvyt 1947 tämän pelatessa jalkapalloa puistossa ja kutsui hänet testiin. Leeds tarjosi hänelle sopimusta, jonka Charles hyväksyi.


title: John Charles

text: Leedsin manageri, Frank Buckley, peluutti Charlesia aluksi reservijoukkueessa useilla eri pelipaikoilla, lähinnä puolustuksessa. Charles debytoi edustusjoukkueessa keskuspuolustajana huhtikuussa 1949. Leeds pelasi tuolloin 2. divisioonassa. Heti seuraavalla kaudella Charles oli jo Leedsin puolustuksen avainpelaaja pelaten kauden kaikki ottelut.


title: John Charles

text: Kauden 1952–1953 alkupuolelle asti Charles pelasi puolustajana, mutta kesken kauden hän siirtyi keskushyökkääjäksi ja teki 26 maalia kauden jäljellä olleissa 28 ottelussa. Seuraavalla kaudella Charles viimeisteli 42 maalia ollen Leedsin paras maalintekijä. Leeds oli yrittänyt nousua pääsarjatasolle jo pitkään ja kauden 1955–1956 päätteeksi se lopulta onnistui. Ensimmäinen kausi 1. divisioonassa sujui Charlesilta loistavasti. Leeds sijoittui kuudenneksi ja hän oli sarjan paras maalintekijä 38 maalillaan.


title: John Charles

text: Charlesin otteet pelikentällä herättivät monen suurseuran kiinnostuksen. Juventus tarjosi hänestä 65 000 puntaa ja Charles päätti siirtyä Italiaan. Siirtosumma oli uusi maailmanennätys.


title: John Charles

text: Charles menestyi heti myös Serie A:ssa. Ensimmäisellä kaudellaan hän teki 28 maalia, voitti mestaruuden ja valittiin vuoden pelaajaksi. Charlesista tuli Italiassa lehdistön ja kannattajien suosikki. Häntä kohdeltiin kuin filmitähteä ja Italian vuosina hän sai myös lempinimensä "Il Buon Gigante". Pelikentällä Charles voitti vielä kaksi mestaruutta ja kaksi Italian cupia.


title: John Charles

text: Viiden vuoden jälkeen Charles poti kuitenkin koti-ikävää ja kesällä 1962 hän päätti palata takaisin Englantiin.


title: John Charles

text: Useat pääsarjaseurat olivat kiinnostuneita Charlesista, mutta hän palasi takaisin Leedsiin, joka oli pudonnut taas 2. divisioonaan. Hänen paluunsa herätti valtavaa kiinnostusta, mutta italialaiseen pelityyliin tottunut Charles ei enää sopeutunut brittiläiseen pelitapaan. Charles pelasi vain muutamia otteluita, minkä jälkeen hän palasi Italiaan AS Roman riveihin. Hän ei onnistunut vakiinnuttamaan paikkaansa Romassa ja siirtyi kesällä 1963 walesilaiseen Cardiff Cityyn, jossa pelasi myös hänen veljensä Mel Charles.


title: John Charles

text: Charles pelasi Cardiffissa kolme kautta voittaen Walesin cupin kahdesti. Cardiffin jälkeen hän toimi vielä pelaajavalmentajana alasarjan Hereford Unitedissa ja Merthyr Tydfilissä.


title: John Charles

text: Charles nousi Walesin maajoukkueeseen 18-vuotiaana, kun hänet valittiin otteluun Pohjois-Irlantia vastaan. Kesti vielä muutamia vuosia ennen kuin hän vakiinnutti paikkansa Walesin puolustuksen keskustassa.


title: John Charles

text: Vuonna 1958 Wales onnistui pääsemään ensimmäistä kertaa maailmanmestaruuskilpailuihin. Kisoissa Wales ylsi puolivälieriin, jossa se putosi lopulta mestaruuden voittanutta Brasiliaa vastaan. Charles pelasi alkulohkon otteluissa tehden yhden maalin. Puolivälierässä hän ei pelannut loukkaantumisen vuoksi.


title: John Charles

text: Jalkapallouran jälkeen Charles piti pubia Leedsissä ja myöhemmin toimi konsulttina Kanadassa. Palattuaan takaisin hän kärsi syövästä ja Alzheimerin taudista. Hän sai sairaskohtauksen 2004 oltuaan Italiassa televisio-ohjelman vieraana. Charles lennätettiin takaisin Leedsiin, jossa hän pian kuoli.


title: John Charles

text: John Charles sai uransa jälkeen lukuisia kunnianosoituksia. Hänet on muun muassa äänestetty 1997 parhaaksi Juventuksessa pelanneeksi ulkomaalaiseksi pelaajaksi, 2003 Walesin kaikkien aikojen parhaaksi urheilijaksi ja 2004 parhaaksi Serie A:ssa pelanneeksi ulkomaalaiseksi. Charles valittiin Englantilaisen jalkapalloilun Hall of Fameen sitä perustettaessa 2002 ja The Football Leaguen 100:n legendan joukkoon liigan 100-vuotisjuhlien yhteydessä 1998. Hänet valittiin myös UEFA:n 50-vuotisjuhlien yhteydessä 2004 Walesin parhaaksi pelaajaksi tuolta ajanjaksolta. Leeds Unitedin kotistadionin, Elland Roadin, yksi katsomoista on nimetty John Charles Standiksi.


title: John Charles

text: Charles nimitettiin Brittiläisen imperiumin komentajaksi (CBE) vuonna 2001.


title: Jaakko Kivistö

text: Jaakko Kivistö (17. maaliskuuta 1871 Jalasjärvi – 26. toukokuuta 1906 Jalasjärvi) oli suomalainen kirjailija.


title: Emeryville

text: Emeryville on pieni kaupunki Alamedan piirikunnassa Kaliforniassa, Yhdysvalloissa. Se sijaitsee Berkeleyn ja Oaklandin kaupunkien välissä ja rajoittuu merenrannassa San Franciscon lahteen. Vuonna 2010 siellä asui 10 080 asukasta.


title: Emeryville

text: Emeryvillessä pitää kotipaikkaansa usea merkittävä yritys, kuten animaatiostudio Pixar, kahvipaahtimo Peet's Coffee & Tea, ravintolaketju Jamba Juice, sekä opetusteknologiaan erikoistunut LeapFrog. Huolimatta pienestä maapinta-alastaan Emeryvillen alueella sijaitsee myös IKEA sekä Bay Street ostoskeskus, jossa on lähes 80 liikettä ja 2 000 autopaikkaa.


title: Emeryville

text: Emeryvillen alueella oli pitkään Amerikan alkuperäisheimojen asutusta, koska sen hetteikköiset vuorovesitasanteet ja kivikkoiset rannat tarjosivat erinomaiset mahdollisuudet simpukoiden sekä ostereiden keräämiseen, kalastamiseen ja metsästämiseen. Lisäksi asukkaat keräsivät ravinnokseen tammenterhoja. Pitkään jatkuneen asutuksen vuoksi paikalle kertyi jättimäinen raakkutunkio, joka on sittemmin hävinnyt elinkeinoelämän ja teollisuuden tilatarpeiden vuoksi.


title: Harmaaturska

text: Harmaaturska ("Trisopterus esmarkii") on Koillis-Atlantilla elävä turskakala.


title: Harmaaturska

text: Täysikasvuinen harmaaturska on keskimäärin 19 cm:n pituinen. Sillä on harmaanruskea selkä, hopeiset kyljet ja valkoinen vatsa. Rintaevän tyven yläreunassa on tumma täplä.


title: Harmaaturska

text: Harmaaturska elää lauhkeassa ilmastossa, väli- tai avovedessä liejuisen merenpohjan yläpuolella, yleensä 100–200 metrin syvyydessä. Levinneisyysvyöhyke ulottuu Englannin kanaalista lounaiselle Barentsinmerelle ja aina Karhusaaren lähistölle saakka. Lisäksi sitä tavataan Islannin ja Färsaarten ympäristössä.


title: Harmaaturska

text: Harmaaturska syö enimmäkseen planktonäyriäisiä, kuten hankajalkaisia, krillejä, katkarapuja ja katkoja, mutta myös pikkukaloja sekä erilaisia munia ja toukkia.


title: Harmaaturska

text: Harmaaturskaa pyydetään lähinnä kalajauhon ja -öljyn valmistukseen. Tärkeimmät pyyntialueet ovat olleet Pohjanmeren pohjoisosa ja Skagerrak. Suurimmillaan vuosisaaliit olivat vuoden 1980 paikkeilla yli 600 000 tonnia, sen jälkeen 300 000 tonnin luokkaa, mutta ovat 2000-luvulla romahtaneet alle 50 000 tonniin.


title: Pekka Pantsu

text: Pekka Pantsu oli suomalainen eräkirjailija.


title: Pekka Pantsu

text: Pantsu jäi Venäjän vallankumouksen puhjettua 1917 Kamtšatkan niemimaalle jossa hän toimi useita vuosia metsästäjänä ja kalastajana eläen korjakkien ja kamtšadaalien keskuudessa. Kun neuvostovalta alkui lujittaa otettaan alueella Pantsu onnistui loikkaamaan Japaniin ja palasi sieltä sitten Suomeen. Hän kuvasi näitä vaiheitaan muistiinpanoissaan ja kertomuksissaan joista Martti Issakainen toimitti teoksen "Kamtsatka, nuoren erämiehen muistoja" (Weilin+Göös 1980).


title: Hiroshi Kyono

text: Hiroshi Kyono (s. 31. maaliskuuta 1969 Yokohamassa, Japanissa) on japanilainen laulaja, joka tunnetaan parhaiten The Mad Capsule Marketsin solistina. Hän on Mad Capsule Marketsin lisäksi toiminut Berrie- ja Joujouka -yhtyeissä. Kyono aloitti uransa vuonna 1985.


title: Suurpeto

text: Suurpetoja ovat suurikokoiset nisäkäspedot, jotka saalistavat toisia nisäkkäitä ja ovat ravintoketjun huipulla. Ne säätelevät suurten kasvinsyöjänisäkkäiden kantoja ja pitävät sitä kautta ekosysteemin tasapainossa. Suurpedoista hyötyvät myös haaskansyöjät, jotka kaluavat loppuun suurpetojen jäljiltä jääneet saaliseläinten osat.


title: Suurpeto

text: Suurpetoja ovat esimerkiksi suuret kissaeläimet kuten leijona, leopardi, gepardi ja tiikeri, sekä afrikkalainen täplähyeena.


title: Suurpeto

text: Suomen neljä maasuurpetoa ovat karhu, susi, ilves ja ahma.


title: Blink of an Eye

text: Blink of an Eye on yhdysvaltalaisen progressiivisen rockyhtyeen Enchantin kuudes studioalbumi. Levyn tekemisen aikaan Enchantilla ei ollut rumpalia, joten albumin miksaaja Tom Size ("Tom King-Size") äänitti albumin rumpuosuudet.


title: Halkominen

text: Halkominen on kiinteistötoimitus, jossa kiinteistö jaetaan sen osakkaiden kesken heidän omistamiensa osuuksien mukaan uusiksi kiinteistöiksi. Halkomisessa ei jää kantatilaa. Halkominen voidaan muuttaa lohkomistoimitukseksi "jakosopimuksella".


title: Halkominen

text: Osuus kiinteistöön voi olla ilmaistu murtolukuna tai desimaalilukuna. Yksinkertaisia jakomalleja ovat tilushalkominen ja kokonaisarvohalkominen. Ensimmäisessä kiinteistö jaetaan jyvittämällä pinta-ala ja jälkimmäisessä määrittämällä jokaiselle samanarvoinen määräosa.


title: Kimmo Koskimaa

text: Kimmo Reijo Sakari Koskimaa (sukunimi vuoteen 1926 "Dahlström"; 22. maaliskuuta 1925 Vaasa – 21. maaliskuuta 1954 Helsinki) oli suomalainen runoilija.


title: Kimmo Koskimaa

text: Koskimaa aloitti runoilemisen tutustuttuaan Eino Leinon Helkavirsiin. Hänen esikoiskokoelmansa "Hukkaperän lauluja" sai hyvät arvostelut muun muassa V. A. Koskenniemeltä joka vertasi Koskimaata Unto Kupiaiseen ja Eino Leinoon. Koskimaan loppusointuja käyttänyt runous poikkesi aikakauden modernistisesta valtavirtauksesta mutta se on säilyttänyt suosionsa nykypäiviin saakka.


title: Kimmo Koskimaa

text: Kilpirauhassairaudesta ja sydänongelmista kärsinyt Koskimaa kuoli 29-vuotiaana maaliskuussa 1954. Orvokki Vääriskoski toimitti Koskimaan runokokoelmasta uuden laajennetun version joka ilmestyi 2007.


title: Kalle Päätalo (yhtye)

text: Kalle Päätalo oli kesällä 1998 Pitkä kuuma kesä -elokuvaa varten perustettu, alun perin fiktiiviseksi tarkoitettu joensuulainen suomirock-yhtye ja elokuvassa Mikon laulua säestääkin todellisuudessa Pauli Hanhiniemen Perunateatteri. Elokuvan saaman suosion myötä bändi kuitenkin heräsi eloon ja alkoi keikkailla.Yhtye soittaa albumilla


title: Akseli Urhonen

text: Akseli Urhonen (1892 – 1952) oli suomalainen merimies ja merikirjailija.


title: Akseli Urhonen

text: Urhonen kuvasi romaanissaan "Kun fregattimme kävi Jaavalla" omien purjelaivakokemuksiensa perusteella raumalaisen fregatti/parkki "Altain" vaiheita maailman merillä vuosina 1876-1902. Jo aiemmin kirjailija Hjalmar Nortamo käytti Urhosen muistelmia pohjana teoksessaan "Valtamerillä. Akseli Urhosen merimieselämyksiä" (WSOY 1930).


title: Euroopan Kirjailijaliitto

text: Euroopan Kirjailijaliitto ("Europäische Schriftsteller-Vereinigung", "ESV") oli Saksan perustama Goebbelsin organisoima vuosina 1941–1945 toiminut kulttuurijärjestö, johon kuului jäseninä myös suomalaisia kirjailijoita.


title: Euroopan Kirjailijaliitto

text: Järjestö perustettiin syksyllä 1941 Weimarissa pidetyillä runoiljapäivillä, ja sen puheenjohtajaksi valittiin saksalainen kirjailija Hans Carossa. Liiton varapuheenjohtajaksi valittiin vuonna 1942 suomalainen V. A. Koskenniemi. Liiton jäsenosastoja perustettiin Suomeen ja 15 muuhun maahan.


title: Euroopan Kirjailijaliitto

text: Kirjailijaliiton Suomen osastossa oli jäseninä noin 40 kirjailijaa, joista 15 oli suomenruotsalaisia. Suomen osaston puheenjohtaja oli Arvi Kivimaa. Suomesta liittoon kuuluivat muun muassa Mika Waltari, V. A. Koskenniemi, Tatu Vaaskivi, Maila Talvio, Viljo Kajava, Örnulf Tigerstedt, Tito Colliander, Bertel Gripenberg, Hjalmar Dahl, Harald Hornborg, Lorenz von Numers, Jarl Gallén, J. C. Fabritius, E. R. Gummerus, Ulla Biaudet (Ulla Bjerne), Joel Rundt, Ture Janson, Göran Stenius, Olof Enckell ja Jarl Hemmer.


title: Euroopan Kirjailijaliitto

text: Euroopan kirjailijaliitto järjesti lokakuussa 1942 Weimarissa kirjailijakokouksen, johon osallistuivat Suomesta Viljo Kajava, Mika Waltari, Maila Talvio, Örnulf Tigerstedt, Tito Colliander ja Suomen kirjailijaliiton puheenjohtaja Yrjö Soini.


title: Euroopan Kirjailijaliitto

text: Euroopan kirjailijaliitto myönsi ulkomaisille kirjailijoille vierailustipendejä Saksaan. Kirjailija Irja Salla oleskeli liiton stipendin turvin Saksassa heinäkuusta 1943 tammikuuhun 1944, ja myös Helvi Hämäläiselle myönnettiin stipendi, mutta hän jätti sen käyttämättä.


title: Intiankraitti

text: Intiankraitti ("Bungarus caeruleus") on myrkkytarhakäärmeisiin kuuluva kraittilaji, jota esiintyy Intian, Pakistanin, Nepalin ja Sri Lankan viidakoissa ja savanneilla. Intiankraitti on väriltään kiiltävän sinimusta valkoisin raidoin, mutta myös yksivärisen tummia yksilöitä on tavattu. Vartalo on liereä ja pehmeäsuomuinen. Pituutta sille kertyy 0,8-1,7 metriä. Intiankraitin pää on kaulaa hieman leveämpi ja sen silmät ovat pienehköt. Päivisin käärme oleilee termiittikeoissa, mutta yöaikaan se lähtee ravinnonhakuun. Lajin ruokalistalle päätyy muita käärmeitä, skinkkejä ja pikkunisäkkäitä. Intiankraitti lisääntyy munimalla 8-12 munaa. Tämän lajin aiheuttamia puremia tunnetaan maakraiteista eniten. Sillä on 12 alalajia.


title: Intiankraitti

text: Intiankraitin myrkky on neurotoksista ja aiheuttaa nopeasti lihashalvauksia. Se on paljon vaarallisempaa kuin tavallisten kobrien myrkky. Intiankraitin purema aiheuttaa vain vähän tai ei lainkaan kipua, mutta monet pureman saaneet ovat valittaneet kovista vatsakivuista. Myrkky aiheuttaa eteneviä halvauksia. Paikallisia oireita ei ole, joten potilaiden kuntoa seurataan tarkasti halvausoireiden varalta, jotta voidaan antaa vastamyrkkyä. Uhri voi kuolla 6-8 tunnissa ja yleensä kuoleman syynä on hengityksen lamaannus.


title: Joel Rundt

text: Anders Joel Rundt (3. joulukuuta 1879 Uusikaarlepyy – 2. kesäkuuta 1971 Vaasa) oli suomenruotsalainen kansakoulunopettaja, toimittaja ja runoilija.


title: Joel Rundt

text: Rundt valmistui opettajaksi Uudenkaarlepyyn seminaarista 1903. Hän toimi opettajana Kaarlelassa, Kokkolassa ja viimeksi 14 vuoden ajana Helsingissä. Vuosina 1909–1910 Rundt oli myös Österbottningen-lehden toimittajana. Opettajan uran jälkeen hän toimi Svenska folkskolans vänner-järjestön sihteerinä 1925–1929 ja vuosina 1935–1943 virsikirjakomitean jäsenenä ja sihteerinä. Tea Helenelundin veistämä Rundtin rintakuva (1970) sijaitsee Uudenkaarlepyyn kirkon vieressä.


title: Joel Rundt

text: Ensimmäisen runokokoelmansa "Ödemark" Rundt julkaisi 1912 ja viimeisen lähes 90-vuotiaana. Hän myös käänsi suomenkielistä lyriikkaa ruotsiksi, muun muassa Kantelettaren ja Saima Harmajan runoja, sekä sanoitti lauluja ja virsiä.


title: Seppo Miettinen

text: Seppo Juhani Miettinen (s. 12. marraskuuta 1947 Lappeenranta) on entinen Lappeenrannan kaupunginjohtaja. Hän toimi kaupunginjohtajana lokakuusta 2004 joulukuuhun 2011 asti. Koulutukseltaan Miettinen on oikeustieteen kandidaatti (1975) ja varatuomari (1983). Ennen kaupunginjohtajaksi valintaansa hän toimi kahdeksan vuotta Lappeenrannan kaupunginjohtajan 1. varamiehenä ja laki- ja liiketoimintajohtajana. Miettinen oli kaupunginjohtajana toimiessaan vuonna 2009 Etelä-Karjalan maakunnan suurituloisin kunnanjohtaja.


title: Boondock Saints 2

text: Boondock Saints 2 ("The Boondock Saints II: All Saints Day") on vuonna 2009 ensi-iltansa saanut yhdysvaltalainen elokuva, joka on jatko-osa elokuvalle "Boondock Saints – Etelä-Bostonin enkelit". Elokuvan on ohjannut Troy Duffy.


title: Matemaatikkoja vastaan

text: Matemaatikkoja vastaan (; ) on Sekstos Empeirikoksen kirjoittama filosofinen teos, joka edustaa pyrrhonistista skeptisismiä. Teos tunnetaan myös nimillä "Professoreita vastaan" ja "Oppineita vastaan".


title: Matemaatikkoja vastaan

text: Teos koostuu osista, jotka on suunnattu erilaisia tiedon lajeja vastaan, ja niitä vastaan, jotka katsovat omaavansa jotain tietoa. Teoksen nimen "mathēmatikos" tarkoittaa oppineita yleensä, mutta sen voidaan katsoa viittaavan erityisesti platonilaisiin. Kirjat laajentavat Sekstoksen teoksen "Pyrrhonismin pääpiirteet" kirjojen II ja III esitystä aiheesta.


title: Matemaatikkoja vastaan

text: Teokseen "Matemaatikkoja vastaan" luetaan joko kuusi tai yksitoista kirjaa. Tämä on seurausta siitä, että säilyneissä käsikirjoituksissa yksitoista Sekstokselta säilynyttä kirjaa on luettu yhteen otsikon "Matemaatikkoja vastaan" alle. Nimellä "Matemaatikkoja vastaan" on kuitenkin alun perin tarkoitettu viitata vain kuuteen ensimmäiseen kirjaan. Tämä käy ilmi ensimmäisen kirjan alusta ja kuudennen kirjan lopusta.


title: Matemaatikkoja vastaan

text: Teoksen kuusi ensimmäistä kirjaa tunnetaan perinteisesti myös omilla nimillään:Teoksen kirjat VII–XI ovat säilyneet epätäydellisesti. Tutkijat ovat arvelleet, että tämän kirjajoukon alusta puuttuu ainakin yksi ja mahdollisesti jopa viisi kirjaa. Säilyneitä kirjoja on kutsuttu perinteisesti seuraavilla nimillä:Nämä kirjat erotetaan joskus erilliseksi teokseksi kirjoista I–VI käyttämällä niistä nimitystä "Dogmaatikkoja vastaan" (, "Pros dogmatikous"). Tällöin "Loogikkoja vastaan" muodostaa tämän teoksen kirjat I–II, "Fyysikkoja vastaan" kirjat III–IV ja "Eetikkoja vastaan" kirjan V, huolimatta siitä, että todellisuudessa teoksen alkuosa puuttuu. Dogmaatikkojen voidaan tässä katsoa viittaavaan erityisesti stoalaisiin. Sekstos itse käyttää näistä viidestä kirjasta nimitystä "Skeptika hypomnēmata" () viitatessaan niihin muualla. Ne vaikuttavat olevan kirjoja I–VI varhaisempia.


title: Matemaatikkoja vastaan

text: Nimet "Matemaatikkoja vastaan" ja "Dogmaatikkoja vastaan" eivät esiinny alkuperäisissä käsikirjoituksissa, vaan ne on kehitetty myöhemmin.


title: Pokerisivut.com (lehti)

text: Pokerisivut.com-lehti oli vuonna 2008 perustettu suomenkielinen pokeriin keskittyvä aikakauslehti. Lehti ilmestyi kuusi kertaa vuodessa. Ensimmäisen numeron kansikuvassa esiintyi Patrik Antonius, ja sen jälkeen kansikuvissa ovat olleet muun muassa Doyle Brunson, Ilari Sahamies, Jens Kyllönen ja Ville Wahlbeck. Lehden vakiokolumnisteina toimivat muun muassa Sami Kelopuro, Juha Helppi ja Phil Galfond.


title: Pokerisivut.com (lehti)

text: Pokerisivut.com-lehden julkaiseminen lopetettiin vuonna 2010 lokakuun alussa voimaan tulevan arpajaislain takia. Lehden viimeinen numero ilmestyi elokuussa 2010.


title: Toimi Waltari

text: Toimi Armas Waltari (17. helmikuuta 1882 Helsinki – 5. heinäkuuta 1914 Nummela) oli suomalainen pappi ja opettaja, joka julkaisi lukuisia uskonnollisia kirjoja. Parhaiten hänet tunnetaan kirjailija Mika Waltarin isänä.


title: Toimi Waltari

text: Toimi Waltarin isä Gustaf Helenius oli Hattulan Katinalasta kotoisin ollut ja Helsinkiin muuttanut muurari joka otti uudeksi sukunimekseen Waltari kotitalonsa mukaan. Toimi Waltari ja hänen veljensä Toivo Waltari valmistuivat kumpikin papeiksi. Toimi Waltari oli sitten muun muassa työssä Kalliolan setlementissä ja toimi Sörnäisten vankilan vankilapastorina. Hän meni naimisiin 18.11.1906 Olga Johanssonin (18.11.1886 Pietari – 12.6.1945 Helsinki) kanssa. Pariskunnalle syntyi kolme lasta, Samuel 1907, Mika Toimi 1908 ja Erkki Kustaa 1913.


title: Toimi Waltari

text: Toimi Waltari oli Mikkelin lyseon uskonnon ja historiallisen lukemisen vanhempana lehtorina vuosina 1912-1914, ja hän valmisteli samalla myös teologian väitöskirjaansa, jonka nimenä oli "Raamatunhistoria uskonnon opetuksessa". Mikkelissä asunut Waltarin perhe palasi Helsinkiin 1914 mutta pian sen jälkeen Toimi Waltari kuoli 32-vuotiaana.


title: Toimi Waltari

text: Kirjailija Mika Waltari kuvasi "Helsinki-trilogiassaan" (1933–1935) sukunsa vaiheita. Trilogian päähenkilöiden esikuvina olivat kirjailija itse, hänen isänsä Toimi ja isoisänsä Gustaf.


title: The Agonist

text:
The Agonist (aikaisemmin The Tempest) on kanadalainen melodista deathmetalia soittava yhtye. Montrealista kotoisin olevaan yhtyeeseen kuuluu laulaja Alissa White-Gluz kitaristi Danny Marino, basisti Chris Kells, rumpali Simon McKay ja kiertuekitaristi Chris Adolph. The Agonist tunnetaan erityisesti Alissa White-Gluzin tavasta yhdistellä murinalaulua ja puhdasta laulua. Yhtye levyttää Century Media Recordsille.
17.3.2014 yhtye ilmoitti Facebook-sivuillaan laulaja Alissa White-Gluzin jättäneen yhtyeen. Uudeksi laulajaksi ilmoitettiin Vicky Psarakis.


title: WWE NXT

text: WWE NXT on World Wrestling Entertainmentin tuottama showpainiohjelma, joka debytoi Syfy:llä 23. helmikuuta 2010. Ohjelmassa WWE:n tulokkaat painijat ottelevat sekä sarjan mestaruudesta että pääsystä WWE:n "main rosteriin"


title: WWE NXT

text: WWE NXT:ssä esiintyy 6-8 painijaa WWE:n nykyisistä RAW ja SmackDown brändeistä (kutsutaan "Pro"ksi eli ammattilaisiksi) ja 6-8 talenttia WWE:n harjoittelu territoriosta Florida Championship Wrestlingistä (kutsutaan "Rookie" nimellä). Joka jaksossa esiintyy Rookiet ja heidän mentorit, jotka yrittää kehittää Rookien taitoja live yleisön edessä. He esiintyvät myös WWE:n RAW ja SmackDown ohjelmissa. NXT:hen kuuluu myös kilpailut, missä testataan aloittelioden fyysistä ja mentaalista osaamista. NXT:ssä pidetään äänestykset, missä Prot ja fanit äänestävät heidän suosikki Rookieta. Äänestyskriteereitä ovat muun muassa:Prot eivät voi äänestää heidän omia Rookieitaan. Ensimmäinen äänestys pidettiin 30. maaliskuuta paljastettiin Rookieiden nykyiset sijoitukset. Kuuden viikon jälkeen ensimmäisestä äänestyksestä (11. toukokuuta) pidetään uusi äänestys, missä huonoiden sijoittunut Rookie eliminoituu. Tämän jälkeen pidetään vielä kaksi äänestystä ja loput kolme painivat viimeissä jaksossa. Palkinto yhdelle rookielle kauden lopussa on sopimus RAW brändiin ja mestaruus matsi WWE:n pay-per-viewssä (PPV) ketä tahansa valitsemaansa mestaria vastaan.


title: WWE NXT

text: NXT:ssä voi myös saada immuniteetin äänestyksiin, eli jos immuniteetin saaja sijoittuu viimeiseksi, toiseksi viimeinen eliminoittuu kisasta. Yleensä immuniteetin saa vain kerran per kausi ja sen voi voittaa jossain viikoittaisista haasteista. Ohjelmassa on myös nähty eliminoitumisia ilman minkäänlaisi äänestyksiä, kun Michael Tarver ja Daniel Bryan eliminoituivat kisasta WWE johdon sanelemana.


title: WWE NXT

text: Ensimmäinen kausi alkoi Syfyllä 23. helmikuuta, 2010 ja loppui 1. kesäkuuta, 2010. Ennen kuin kausi edes ehti alkaa, Skip Sheffieldin mentori vaihdettiin Montel Vontavious Porterista William Regaliin. Kauden lopulla monet formaatin alkuperäiset suunnitelmat muuttuivat. Kauden piti alun perin kestää 17 viikkoa, mutta kausi kesti 15 jakson ajan. Ensimmäisessä eliminointi jaksossa Michael Tarver ja Daniel Bryan eliminoituivat johdon käskystä, koska molemmat eivät uskoneet pääsevänsä jatkoon ensimmäisestä eliminoinnista. Samana iltana putosi vielä kolmas rookie, Sheffield.


title: WWE NXT

text: Ensimmäisen kauden voitti Wade Barrett, joka oli pitänyt ensimmäistä sijaa jo toisesta eliminointi viikosta asti. Kuuden päivän jälkeen ensimmäisen kauden lopusta, kaikki kahdeksan Rookieta sekaantuivat RAW'n päätapahtuma matsiin, mikä käytiin John Cenan ja CM Punkin välillä. Rookiet pieksivät Cenan ja Punkin sekä hyökkäsivät myös kuulutus tiimin kimppuun ja tuhosivat painikehää ja kehän ulkopuolella esim. turva muuria. Hyökkäysken aikana Daniel Bryan oli kuristanut kehäkuuluttajaa, Justin Robertsia kravatilla ja tämän vuoksi WWE antoi Bryanilla potkut. Seuraavan viikon RAW:ssa, Barrett ja kuusi muuta entistä NXT rookieta, nimellä The Nexus) ilmoittivat, että he kaikki haluavat täysi aikaisen sopimuksen. RAW:n General Manager Bret Hart kuitenkin antoi potkut Barrettille ja sanoi ettei tee kenekään kanssa minkäänlaista sopimusta. Myöhemmin illalla Nexus. hyökkäsi Hartin kimppuun ja antoivat hänelle sunnuntaihin (WWE Fatal 4 Way:hin) aikaa päättää, palkkaisiko hän heitä vai ei. 21. kesäkuuta Vince McMahon antoi Hartille potkut ja palkkasi uuden General Managerin, joka palkkasi kaikki 7 Nexuksen jäsentä. Myöhemmin illalla Nexus hyökkäsi WWE:n johtajan Vince K. McMahonin kimppuun.


title: WWE NXT

text: Daniel Bryan kuitenkin palasi SummerSlamissa, kun hän paljastui seitsemänneksi "Team WWE:n" jäseneksi 7 vs. 7 eliminaation matsissa Nexusia vastaan. Night of Championsissa, Barrett osallistui Six-Pack Challenge Elimination otteluun, mikä käytiin WWE -mestaruudesta. Barrett selviytyi kolmanneksi viimeiseksi matsissa, kunnes Randy Orton eliminoi hänet ja voitti koko matsin. Samassa PPV:ssä, Daniel Bryanista tuli ensimmäinen "Rookie", joka voitti mestaruuden WWE:ssä, kun Bryan voitti entisen pronsa The Mizin WWE United States Championshipin. 24. lokakuuta, Bragging Rightsissa, David Otunga voitti WWE Tag Team Championshipin John Cenan kanssa. Seuraavan illan RAW'ssa, Heath Slater ja Justin Gabriel voittivat WWE Tag Team -mestaruudet Otungalta ja Cenalta. 30. marraskuuta NXT:ssä, Daniel Bryan ilmoitettiin neljännen kauden NXT:hen Derrick Batemanin proksi.


title: WWE NXT

text: NXT:n toinen kausi alkoi 8. kesäkuuta 2010 ja loppui 31. elokuuta 2010. Kaval voitti toisen kauden ja mestaruusottelun PPV:ssä. Toiseksi tuli Michael McGillicutty ja kolmanneksi Alex Riley. Kausi kesti vain 13 viikkoa ja ensimmäinen äänestys oli kolmen viikon jälkeen ja ensimmäinen eliminoiminen tapahtui kuuden viikon jälkeen. Tämän kauden äänestykset olivat erilaiset, koska nyt proilla oli yhtä paljon äänestys valtaa kuin faneilla. Ensimmäinen äänestys esitettiin 29. kesäkuuta (viikko 4), missä määrättiin yllättäin, että yksi rookie:sta eliminoituisi jo 21 päivän taipaleen jälkeen. Viikolla 11, NXT:n neljännessä eliminaatiossa kaksi rookiea joutui lähtemään.


title: WWE NXT

text: 2. kauden voitti Kaval, joka alkoi esiintyä SmackDown brändissä. Myös Alex Riley alkoi esiintyä WWE:ssä RAW brändissä, missä hän liittoutui The Mizin kanssa. Lokakuussa, Hell in a Cell -tapahtumassa, Husky Harris ja Michael McGillicutty sekaantuivat Wade Barrettin ja John Cenan väliseen matsiin, minkä vuoksi Cena joutui liittymään Nexusiin. Pari viikkoa myöhemmin Harris ja McGillicutty liittyivät Nexusiin. Kaval käytti mestaruusottelu haasteen Dolph Ziggleriä vastaan WWE Intercontinental Championshipista Survivor Seriesissä, mutta epäonnistui voittamaan tittelin. Joulukuussa 2010, Kaval vapautettiin sopimuksesta WWE:n kanssa.


title: WWE NXT

text: Kolmas kausi alkoi 7. syyskuuta, 2010 ja loppui 30. marraskuuta, 2010. Tällä kaudella erityistä on se että kaikki rookiet eli kilpailijat ovat diivoja. Neljä ensimmäistä jaksoa näytettiin Syfyllä. SmackDownin siirryttyä Syfylle lokakuussa, 2010, NXT jätti kanavan ja NXT:stä tuli nettikanava, mikä näytetään WWE.comissa vain Yhdysvaltalaisille kävijöille 5. jaksosta eteenpäin. Kolmannella kaudella eniten haasteita voittanut sai immuniteetin ja tätä järjestelmää käytettiin kolmessa ensimmäisessä äänestyksessä. Ensimmäinen eliminaatio äänestys pidettiin viidennellä viikolla.


title: WWE NXT

text: Enemmistä show’n kilpailijoista esiteltiin NXT:n 2. kauden finaali jaksossa. Ennen kauden alkua, mahdollinen rokie diiva Aloisia pudotettiin show’sta. Selitys lähdölle annettiin kolannen kauden ensimmäisessä jaksossa, missä Aloisian pro, Vickie Guerrero ilmoitti, että heillä oli riitaa ja Vickie erotti hänet. Vickie kuitenkin oli löytänyt toisen rookie diivan, Kaitlynin, joka myös voitti NXT:n kolmannen kauden.


title: WWE NXT

text: Neljäs kausi alkoi 7. joulukuuta jolloin kaikki kilpailijat olivat taas miespuolisia. Tämän kauden immuniteettipisteet palkitaan jokaisesta haaste voitosta. Pisteíden määrä riippuu haasteen vaikeustasosta. Jolla on eniten pisteitä ennen äänestystä, saa immuniteetin, eikä voi eliminoitua.


title: WWE NXT

text: Viikolla 5, ilmoitettiin, että voittaja ansaitsisi mestaruusottelun Pro'nsa kannsa WWE Tag Team -mestaruudesta. Samassa jaksossa, Dolph Ziggler voitti pro'den välisen battle royal matsin ja sai vaihtaa rookiensa. Ziggler otti uudeksi rookiekseen Byron Saxtonin, jonka alkuperäinen pro oli Chris Masters. Viikolla 8, Brodus Clay voitti Fatal 4-Way eliminaatio-ottelun ja sai mahdollisuuden vaihtaa pronsa. Clay valitsi Alberto Del Rion, joka oli Conor O'Brianin entinen mentoori, joka eliminoitui kisasta edellisellä viikolla.


title: WWE NXT

text: NXT Redemption eli viides kausi alkoi 8. maaliskuuta 2011. Tälle kaudelle on valittu uudestaan kuusi rookieta aiemmilta kausilta 1, 2, ja 4 kilpailemaan paikasta NXT:n kuudennella kaudella.


title: Kit Kat

text:
Kit Kat on Nestlén valmistama suklaapatukka. Niitä myydään tavallisina patukoina ja pusseissa. Kit Kat muodostuu keksistä, joka on kuorrutettu suklaalla.
"Guinness World Recordsin" mukaan Kit Katilla on kaikkein eniten eri makuja, esimerkiksi wasabi, kurkku, suola ja vesimeloni.


title: Antoni Piechniczek

text: Antoni Piechniczek (s. 3. toukokuuta 1942) on puolalainen poliitikko, jalkapallovalmentaja ja entinen puolustaja. Vuodesta 2007 lähtien hän on istunut Puolan parlamentin ylähuoneessa.


title: Antoni Piechniczek

text: Piechniczek pelasi urallaan puolustajana. Hän aloitti uransa Zryc Chorzówin juniorijoukkueessa, josta siirtyi 1960 Naprzód Lipinyn kautta Legia Varsovaan. Hän oli voittamassa seuran paidassa Puolan cupin mestaruutta 1964 ja seuraavana vuonna hän pelasi joukkueen kanssa Cup-voittajien Cupin puolivälierissä. Hän siirtyi Ruch Chorzówiin 1965 ja edusti seuraa vuosikymmenen loppuun saakka. Ruchissa hän juhli Puolan mestaruutta 1968. Viimeiseksi seuraksi Piechniczekin uralla jäi ranskalainen LB Châteauroux, jota hän edusti kaudella 1972/73.


title: Antoni Piechniczek

text: Puolan maajoukkuepaidassa Piechniczek esiintyi kolmesti.Piechniczek opiskeli pelaajauransa ohella Varsovan yliopistossa liikunnanopettajaksi valmistuen vuonna 1965. Pelaajauransa jälkeen hän aloitti uran valmentajana BKS Bielskossa. Hän toimi 1970-luvun lopulla pitkään Odra Opolen päävalmentajana, kunnes palasi 1980 Ruch Chorzówiin.


title: Antoni Piechniczek

text: Puolan maajoukkuevalmentaja Ryszard Kuleszan saatua yllättäen potkut joulukuussa 1981 nousi Piechniczek uudeksi maajoukkuevalmentajaksi. Hän johdatti joukkueensa MM-kisoihin 1982, joissa Puola eteni komeasti pronssiotteluun. Kisojen päätteeksi Piechniczekin ja pelaajien kaulaan ripustettiin mitalit, kun Ranska kaatui 3–2. Vaikka Puola jäikin rannalle EM-kisoista 1984, sai Piechniczek jatkaa tehtävissään. Hän luotsasi Puolan toistamiseen MM-kisoihin, mutta Meksikosta tuomisina oli vain paikka kuudentoista parhaan joukossa.


title: Antoni Piechniczek

text: Kisojen jälkeen Piechniczek siirtyi KS Górnik Zabrzen päävalmentajaksi ja luotsasi joukkueen Puolan mestariksi 1987. Tämän pestinsä jälkeen hän toimi Tunisian ja Arabiemiirikuntien maajoukkueiden päävalmentajana. Hän palasi Puolan maajoukkueeseen 1996, mutta jätti tehtävänsä maan jäätyä rannalle MM-kisoista 1998. Vuonna 1997 hän toimi vielä qatarilaisen Al-Rayyanin päävalmentajana.Piechniczek on 2000-luvulla ollut aktiivisesti mukana Puolan politiikassa. Hänet valittiin vuonna 2002 Sleesian alueparlamenttiin ja hän toimi myös varapuheenjohtajana. Vuonna 2007 hän nousi Puolan parlamentin ylähuoneeseen.


title: Ihmisoikeudet Australiassa

text: Tämä artikkeli kertoo Australian ihmisoikeustilanteesta.


title: Ihmisoikeudet Australiassa

text: Helmikuussa 2009 Australian hallitus pyysi anteeksi alkuperäiskansoihin kuuluvilta ihmisiltä ja Torresin salmen alueen alkuperäisasukkailta, joiden lapsia valtion lain nojalla riistettiin lapsina perheiltään vuosina 1910–1970. Hallitus ei maksanut korvauksia. Australian hallitus vastustaa YK:n sopimusta alkuperäiskansojen oikeuksista.


title: Ihmisoikeudet Australiassa

text: Australia tuki YK:n aloitetta kuolemanrangaistusten lakkauttamiseksi maailmassa joulukuussa 2008.


title: Ihmisoikeudet Australiassa

text: Australia on ratifioinut YK:n sopimuksen naisiin kohdistuvan syrjinnän ehkäisemiseksi. (Convention on the Elimination of All Forms of Discrimination against Women CEDAW) ja lasten oikeuksien sopimuksen (CRC). Toukokuussa 2008 hallitus asetti neuvoston ehkäisemään naisiin ja lapsiin kohdistuvaa väkivaltaa. Orjuuden vastaiset lait säädettiin vuonna 1999. Korkein oikeus antoi ensimmäisen tuomion orjuuden vastaisen lain perusteella lokakuussa 2008. Tuomion sai Melbournelainen bordellin pitäjä.


title: Ihmisoikeudet Australiassa

text: Orjuuden vastaiset lait säädettiin vuonna 1999. Korkein oikeus antoi ensimmäisen tuomion orjuuden vastaisen lain perusteella lokakuussa 2008. Tuomion sai Melbournelainen bordellin pitäjä.


title: Ihmisoikeudet Australiassa

text: Australian laki salli ainakin vielä joulukuussa 2008 kansainvälisen oikeuden vastaisesti terrorismista epäiltyjen pidätyksen ilman oikeudenkäyntiä, mutta Australian hallitus arvioi lain kehitystarvetta.


title: Ihmisoikeudet Australiassa

text: Victorian mielenterveyshäiriöiden tietoisuusneuvoston vuonna 2013 tekemä tutkimus paljasti, että 85 % asiakkaista pelkää turvallisuutensa puolesta mielisairaalahoidossa Victoriassa. 67 % oli joutunut hoidossa seksuaalisen ahdistelun kohteiksi ja 45 % raiskauksen kohteeksi. 61 % kertoi raiskauksesta hoitajille. Raiskauksesta ilmoittaneista 82 % kertoi, etteivät työntekijät (hoitajat) auttaneet ja 18 %, että heistä oli liian vähän apua. Hoitajat eivät ole valvoneet käyttäytymistä ja ovat jättäneet huomiotta asiakkaiden ilmoitukset ahdistelusta. Väkivalta on johtanut ainakin yhden kohteeksi joutuneen itsemurhayritykseen.


title: Ihmisoikeudet Australiassa

text: Tutkimus tehtiin 9 sairaalassa. Väkivaltaa tuli ilmi mm. Werribeen sairaalassa ja St Vincentin sairaalassa Melbournessa. Raportti suositteli velvollisuutta ilmoittaa väkivallasta pääpsykiatrille ja naissukupuolisten asiakkaiden ovien lukitsemista. Victorian mielenterveysministeri Mary Wooldridge reagoi ehdottamalla vain naissukupuolisille suunnattuja sairaaloita. St. Vincentin sairaalan mukaan sen toimintaohjeen mukaan epäilyksistä ja rikoksista kuuluu ilmoittaa poliisille ja asiakkaan perheenjäsenille. Se aikoo rakentaa vain toiselle sukupuolelle (naisille) suunnatun tilan ja on lisännyt vaarojen arviointia tunnistaakseen ja suojellakseen "haavoittuvia potilaita".


title: Arthur Kennedy

text: John Arthur Kennedy (17. helmikuuta 1914 Worcester, Massachusetts, Yhdysvallat – 5. tammikuuta 1990 Branford, Connecticut, Yhdysvallat) oli yhdysvaltalainen näyttelijä.


title: Arthur Kennedy

text: Kennedy oli viisi kertaa Oscar-ehdokkaana. Parhaasta miespääosasta hän oli ehdolla elokuvasta "Kirkas voitto" (1951). Sivuosaehdokkuudet hän sai elokuvista "Nyrkkeilysankari" (1949), "Murhaajako?" (1950), "Peyton Place – vihan tyyssija" (1957) ja "Yli kaiken ymmärryksen" (1958).


title: Arthur Kennedy

text: Teatterissa Kennedy kuului 1940- ja 1950-lukujen taitteessa useiden Arthur Millerin näytelmien alkuperäismiehityksiin. Tony-palkinnon hän sai vuonna 1949 roolistaan Biffinä näytelmässä "Kauppamatkustajan kuolema".


title: Arthur Kennedy

text: Kennedy on saanut kaksi tähteä Hollywood Walk of Famelle.


title: Kyyrölä (kylä)

text: Kyyrölä (, ennen v. 1948 Красное Село, "Krasnoje Selo") on Kyyrölän maalaiskunnan keskuskylä Leningradin alueen Viipurin piirissä Venäjällä. Kylä sijaitsee Yskjärven länsipuolella Karjalankannaksella. Matkaa Viipuriin on 49 kilometriä ja Pietariin 110 kilometriä. Kyyrölä Suomen Neuvostoliitolle luovuttamalla alueella ja se oli Suomeen kuuluessaan osa Kyyrölän kuntaa vuosina 1890-1934 ja sen jälkeen osa Muolaan kuntaa.


title: Kyyrölä (kylä)

text:
Suomelle kuuluessaan Kyyrölä oli Kyyrölän ortodoksisen seurakunnan ja vuoteen 1934 asti myös Kyyrölän kunnan kirkonkylä. Kyyrölän kylä sijaitsi niin Kyyrölän kuin Muolaankin kunnan keskiosassa noin neljä ja puoli kilometriä Muolaan kirkonkylästä Kirkkorannasta länteen. Kyyrölän naapurikyliä olivat lännessä Tervola ja Oinala, etelässä Parkkila ja Yskjärven eteläpuolella Sormula, idässä Pällilä, pohjoisessa Koirala, Paakeli ja Sudenoja.
Kyyrölän kylä sijaitsi Viipurista Kivennavalle johtaneen kantatie 63 varrella Yskjärven ja sen laskujoen Yskjoen länsipuolella. Kyyrölässä kantatie 63 erkani maantie itään Muolaan kirkonkylään ja kylätie länteen Oinalaan.


title: Kyyrölä (kylä)

text: Kyyrölä oli yksi Muolaan kunnan huomattavimpia liikekeskuksia. Siellä sijaitsi apteekki, osuuskauppa, useita yksityiskauppoja, Kyyrölän ortodoksinen kirkko, pappila ja hautausmaa, Muolaan kunnanlääkärin vastaanotto, kansakoulu, käräjätalo, posti, puhelinkeskus ja kirjasto. Teollisuutta kylässä edustivat pitkälle kehittynyt saviteollisuus sekä Uschanoffin saha ja mylly ja aiemmin toiminut Galkinin saha. Kyyrölän väestö oli lähes kokonaan ortodoksisia venäläisiä, joiden esi-isät oli siirretty alueelle 1700-luvulla. Kyyrölässä oli noin 240 taloa, joista vain 5-6 oli luterilaisia suomalaisia. Kylä oli rakennettu perinteisen venäläisen maalaiskylän tavoin: talot sijaitsivat vierivieressä maantien molemmin puolin, päädyt tielle päin. Vuonna 1936 Kyyrölän kylän pinta-ala oli 24,79 neliökilometriä, josta oli peltoa 352 hehtaaria, niittyä 112 hehtaaria ja metsää 1 935 hehtaaria. Suurin osa kylän pelloista sijaitsi maantien ja Yskjärven välisellä rinteellä.


title: Kyyrölä (kylä)

text: Kyyrölän koulupiiriin kuului Kyyrölän kylän lisäksi osa Sudenojan kylää. Kyyrölän pappilassa oli aloittanut toimintansa seurakunnallinen koulu jo 1800-luvun alkupuoliskolla tilanomistaja Bogajevskin aloitteesta. Ensimmäinen koulurakennus rakennettiin vuonna 1942 pappi Dremjatskin ehdotuksesta ja uusi koulutalo valmistui vuonna 1874 hautausmaan läheisyyteen. Koulusta muodostettiin kansakoulu 1890-luvulla. Tuolloin koulussa oli kaksi opettajaa, joista toinen oli suomenkielinen ja opetti oppilaille suomenkieltä, mutta suomenkielen opetus lopetettiin sortovuosina. Opetus tapahtui vuoteen 1920 asti venäjäksi ja sen jälkeen piti antaa myös suomenkielistä opetusta. Vuonna 1900 Kyyrölän kansakoululle valmistui uusi ajanmukainen koulurakennus, jossa oli kolme luokkahuonetta, juhlasali ja kaksi opettajan asuntoa. Vuonna 1920 Kyyrölään perustettiin suomenkielinen yksityinen koulu luterilaisia suomalaislapsia varten, mutta muutaman vuoden kuluttua tämäkin koulu tuli Kyyrölän kunnan ylläpidettäväksi.


title: Kyyrölä (kylä)

text: Kun Kyyrölän kunta liitettiin Muolaaseen vuonna 1934, tuli Kyyrölän kansakouluun kaksi yläkoulun opettajaa ja kaksi alakoulun opettajaa. Kyyrölän koulu tuhoutui talvisodassa täysin. Jatkosodan aikana yläkoulu aloitti toimintansa vuonna 1942 manttaalikunnan talossa ja alakoulu myöhemmin pappilassa. Parkkilan koulupiiri lakkautettiin ja liitettiin Kyyrölän koulupiiriin jatkosodan aikana.


title: Kyyrölä (kylä)

text: Kyyrölän asukkaat evakuoitiin läntisempään Suomeen heti talvisodan alettua vuonna 1939. Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennuksen lisäksi päätettiin Kyyrölän jakokunnan kylissä, joihin kuului Kyyrölän lisäksi Kangaspelto, Sudenoja ja Parkkila, aloittaa tilusjärjestely, jonka avulla useisiin osiin ja palstoihin jakautuneet tilat saataisiin toimivimmiksi kokonaisuuksiksi. Tilusjärjestelyn yhteydessä Kangaspellon, Sudenojan ja Parkkilan maarekisterikylät lakkautettiin ja liitettiin Kyyrölän kylään. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäivät taas Neuvostoliiton puolelle. Sodan jälkeen Muolaan siirtoväki asutettiin Hämeenlinnan seudulle, Lounais-Hämeeseen ja Etelä-Pirkanmaalle, jossa Kyyrölän asukkaat asutettiin pääasiassa Hämeenlinnan kaupunkiin Hämeenlinnan maalaiskuntaan ja Vanajan kuntaan.


title: Kyyrölä (kylä)

text: Neuvostoliitossa Kyyrölään perustettiin suuri karjataloussovhoosi, joka tuotti elintarvikkeita silloiseen Leningradiin. Kyyrölään rakennettiin 1960-luvulla asuinkerrostaloja, koulu ja hallintorakennus, joiden myötä kylä sai taajamamaisen ilmeen.


title: Vojakkalan koulu

text: Vojakkalan koulu on lakkautettu peruskoulu Tornion Vojakkalassa. Toimiessaan koulu oli Tornion toiseksi pohjoisin kyläkoulu. Vuonna 2009 koulussa oli 50 oppilasta, ja koulun rehtori oli Pekka Tilja.


title: Vojakkalan koulu

text: Vojakkalan koulu perustettiin vuonna 1896 sekä Ala- että Ylivojakkalaan. Alavojakkalan koulu lakkautettiin vuonna 1971 pienentyneen oppilasmäärän takia. Viimeksi käytössä oleva koulurakennus Ylivojakkalassa on rakennettu vuonna 1964. Koulu lakkautettiin vuonna 2015.


title: Randolph Engineering

text: Randolph Engineering Inc. (RE) on kahden insinöörin, Jan Waszkiewiczin ja Stanley Zaleskin vuonna 1972 perustama yhtiö. Alun perin yhtiö valmisti silmä- ja sotilasoptiikan valmistuksessa tarvittavia koneita.


title: Randolph Engineering

text: Vuonna 1982 Randolph Engineering valittiin Yhdysvaltain puolustushallinnon (US Department of Defence) aurinkolasien päätoimittajaksi. Aurinkolasituotteiden myynti siviileille aloitettiin 1980-luvun lopussa. Samoihin aikoihin tuotevalikoima laajeni kattamaan myös urheiluampujille tarkoitetut tuotteet.


title: Randolph Engineering

text: Yhtiö ja sen tuotteet on palkittu moneen kertaan teknisestä laadusta, optiikasta sekä innovatiivisuudesta. Yhtiön tärkein tuote on Randolph Aviator-aurinkolasi, joka on mm. US. Airforcen sotilaslentäjien ja NASA:n astronauttien vakiovaruste.


title: Randolph Engineering

text: Yhdysvaltain puolustushallinto on edelleen Randolph Engineering Inc:in tärkein asiakas. Asiakkaiden joukkoon on liittynyt myös useiden NATO-maiden vastaavia laitoksia. Yhtiön käyttämä teknologia, koneet ja laitteet ovat kaikki yhtiön itsensä kehittämiä ja valmistamia.


title: Randolph Engineering

text: Randolph Engineering Inc. on perheyhtiö, jonka toimiva johto on pääosin perustajien jälkikasvua. Yhtiön tuotantolaitokset ja pääkonttori sijaitsevat Randolphin kaupungissa Massachusettsin osavaltiossa Yhdysvalloissa.


title: P. Chidambaram

text: P. Chidambaram ("Palaniappan Chidambaram", s. 16. syyskuuta 1945 Kandanur, Tamil Nadu, Brittiläinen Intia) on intialainen poliitikko ja nykyinen sisäministeri.


title: P. Chidambaram

text: Hän kuuluu kolmestatoista puolueesta koostuvaan hallituskoalitioon, Yhdistyneeseen edistykselliseen allianssiin (UPA), jota johtaa pääministeri Manmohan Singh. Chidambaram oli Intian talousministeri toukokuusta 2004 marraskuuhun 2008. Chidambaram nimitettiin pääministeriksi Shivraj Patilin erottua virasta. Chidambaram on koulutukseltaan juristi.


title: Carl Elliot

text: Carl Elliot (s. 9. huhtikuuta 1983 New York) on yhdysvaltalainen koripalloilija, joka edustaa kaudella 2009–2010 Korisliigassa pelaavaa Espoon Honkaa.


title: Carl Elliot

text: Elliott pelasi kaksi kautta D-liigaa Sioux Fallsin paidassa. Tämän lisäksi hän on pelannut Venezuelassa.


title: Oulunsalon lukio

text: Oulunsalon lukio on Oulussa, Oulunsalon kaupunginosassa toimiva lukio. Se toimii Oulunsalo-talossa, kaupunginosan keskuksessa. Koulun rehtorina toimii Tuula Tervonen.


title: Tàyt

text: Tàyt on Vietnamissa elävä etninen ryhmä, joka on elänyt nykyisen Vietnamin alueella tuhansia vuosia. Siihen kuuluu noin 1,2 miljoonaa henkeä, joten se on Vietnamin suurimpia vähemmistöjä. Tàyt elävät maan koillisosan laaksoissa: Quảng Ninh, Bắc Giang, Lạng Sơn, Cao Bằng, Bắc Kạn, Thái Nguyên, Hà Giang, Tuyên Quang, Lào Cai ja Yên Bái. Tày-kansan perinteinen elinkeino on riisinviljely. Tyypillinen uskonto on esi-isien palvonta.


title: Tàyt

text: Vietnamin kommunistisen puolueen (Đảng Cộng sản Việt Nam) pääsihteeri Nông Ðức Mạnh on tày, ja ensimmäinen vähemmistökansan edustaja korkeassa asemassa Vietnamin valtiojohdossa.


title: Hoat

text: Hoat eli vietnaminkiinalaiset on Vietnamissa elävä etninen ryhmä. Siihen kuuluu noin 900 tuhatta henkeä, joten se on Vietnamin suurimpia vähemmistöjä. Hoat ovat tulleet Vietnamiin useissa eri aalloissa, 1400-luvulta alkaen. He ovat asettuneet etenkin suuriin kaupunkeihin kuten Hồ Chí Minhin kaupunkiin, Hanoihin, Hải Phòngiin, Cần Thơhon, Kiến Giangiin ja Đà Nẵngiin. Vaikka useimmat hoa-suvut ovat asuneet Vietnamissa sukupolvien ajan, he ovat säilyttäneet kiinan kielen ja oman identiteettinsä. Kun kommunistit tulivat valtaan koko Vietnamissa, monet hoat pakenivat ulkomaille. Vielä vuoden 1979 väestönlaskennassa he olivat suurin vähemmistö, mutta 20 vuotta myöhemmin enää viidenneksi suurin.


title: Hoat

text: Vietnaminkiinalaisten lukumäärästä on ristiriitaisia tietoja. Vietnamin virallinen etninen luokittelujärjestelmä ei laske kaikkia vietnaminkiinalaisia hoa-kansaan, vaan vuoristoalueen san diut ja ngoit lasketaan erikseen.


title: Ap Lei Chau

text: Ap Lei Chau () tai Aberdeen Island on saari Hongkongissa. Saari sijaitsee Hongkongin saaresta lounaaseen. Saaren pinta-ala on 1,32 km². Hallinnollisesti saari kuuluu eteläiseen piiriin. Saaren asukasluku oli 86 782 vuonna 2007 tehden siitä yhden tiheimmin asutuista saarista maailmassa. Linja-autoliikenne on toistaiseksi pääasiallinen julkisen liikenteen muoto. Suunnitelmissa on ulottaa Hongkongin metron South Islandin metrolinja saarelle asti tulevaisuudessa.


title: Sean Price

text: Sean Price (17. maaliskuuta 1972 Brooklyn, New York – 8. elokuuta 2015 Brooklyn) oli yhdysvaltalainen rap-artisti.


title: Sean Price

text: Price tuli tunnetuksi 1990-luvun puolivälissä ollessaan Heltah Skeltah -duon toinen osapuoli, ”Ruck”. Duo oli osa Boot Camp Clik -hip hop -kollektiivia. Hän levytti myös sooloartistina omalla nimellään.


title: Spekulaatio (talous)

text: Spekulaatio eli spekulointi tarkoittaa rahan finanssisijoittamista tavalla, joka ei takaa arvon säilymistä.


title: Spekulaatio (talous)

text: Spekulointia ovat sijoitukset, joissa on riskiä, kuten asunnon ostaminen, tehtaan perustaminen tai kauppa osakkeilla tai johdannaisilla. Tyypillisesti spekulaatio on rahan lainaamista tai varojen, omaisuuden tai velkojen ostamista.


title: Spekulaatio (talous)

text: Spekulaation on arvioitu korjaavan hinnat oikeammiksi ja siten ohjaavan resurssit tehokkaammin tuottavimpiin kohteisiin, vähentävän valuuttakurssiheilahteluja ja muita hintaheilahteluja, helpottavan kauppaa, auttamaan tunnistamaan ja jakamaan riskejä sekä lisäävän talouskasvua.


title: Spekulaatio (talous)

text: Jos joillain markkinoilla ei olisi spekulantteja, hintapyyntöjen ja -tarjousten väli olisi suurempi ja potentiaaliset uudet yrittäjät, myyjät tai ostajat, joutuisivat maksamaan enemmän tai saamaan vähemmän jos ylipäänsä löytäisivät vastapuolia kaupoilleen. Spekulanttien ansiosta henkilö, joka joutuu realisoimaan omaisuuttaan (tai ostamaan jotain), löytää nopeasti ostajan (tai myyjän) suunnilleen markkinahintaan.


title: Spekulaatio (talous)

text: Jos tulevien myyjien ja ostajien tarpeet suojautua ennalta yllättäviltä hintaheilahteluilta eivät osu yksiin, spekulantit korjaavat tämän aukon.


title: Spekulaatio (talous)

text: The Guardian -lehden mukaan spekulantit ovat tärkeitä: he riskeeraavat rahansa, jotta likviditeetti pysyisi parempana. Ilman sitä kaikista tulisi köyhempiä: hinnat heiluisivat enemmän ja tavaroiden siirtäminen tulisi vaikeammaksi.


title: Spekulaatio (talous)

text: Yrittäjä ei välttämättä halua kantaa kaikkea toiminnastaan koituvaa riskiä tai hänellä ei ehkä edes ole rahoja tarvittaviin sijoituksiin. Tällöin spekulantit voivat esimerkiksi ostaa ennakkoon yrittäjän tulevaa tuotantoa tai johdannaisilla ottaa kantaakseen sijoittajien riskejä.


title: Spekulaatio (talous)

text: Spekulantteja tarvitaan suojautujien vastapuoleksi: taloudellisten toimijoiden olisi vaikea suojata toimintaansa riskeiltä, ellei suojautumistoimille löytyisi helposti toisia sopimusosapuolia spekulanteista. Mitä enemmän spekulantteja on markkinoilla, sitä halvemmaksi suojautuminen riskeiltä tulee, mikä edesauttaa liiketoimintaa.


title: Spekulaatio (talous)

text: Fundamenttianalyysiä tekevät riskirahastot (fundamental hedge funds) löytävät yritysten taseen ulkopuoliset riskit "paljon muita sijoittajia todennäköisemmin", esimerkiksi ympäristövastuun ja sosiaaliset ongelmat, joita perinteinen analyysi ei tavoita. Mikäli he näin huomaavat yrityksen liian kalliiksi tai halvaksi, he myyvät tai ostavat sitä vastaavasti, jolloin sen arvo korjautuu oikeammaksi. Tämä pitää osakkeiden hinnat tehokkaampina ja auttaa löytämään ongelmat aikaisemmin.


title: Spekulaatio (talous)

text: Niiden metallien, joista käydään pörssikauppaa, hinnat heilahtelevat muita vähemmän. OECD:n tutkimuksen mukaan indeksirahastojen lisääntyvä osallistuminen maataloustuotteiden raaka-ainejohdannaiskauppaan on jatkuvassa yhteydessä hintaheilahtelujen vähentymiseen. Tämä johtunee siitä, että rahastot myyvät hinnan noustessa ja ostavat hinnan laskiessa tehdäkseen voittoa ja pitääkseen raaka-aineen sijoitusosuuden sijoitussalkussaan ennallaan (vakiona).


title: Spekulaatio (talous)

text: Lyhyeksi myymisessä keinottelija (myyjä) lainaa arvopaperit myyntihetkellä välittäjältä, eikä siis itse omista niitä myyntihetkellä. Lyhyeksi myyjä odottaa jonkin osakkeen kurssin laskevan, jolloin hän voisi ostaa osakkeet takaisin halvemmalla.


title: Spekulaatio (talous)

text: Lyhyeksi myynti toimii kuten "kanarialintu hiilikaivoksessa": se paljastaa ja pysäyttää kestämättömän toiminnan aikaisemmin ja siten vähentää vahinkoja ja kehittyviä markkinakuplia.


title: Spekulaatio (talous)

text: Spekulatiivisten markkinoiden suorituskykyä on verrattu tutkimuksissa asiantuntijoihin, eivätkä ne ole hävinneet yhdessäkään tutkimuksessa. Hevoskilpailujen vedonlyönti ennustaa lopputulokset tarkemmin kuin hevoskilpailujen asiantuntijat (Figlewski, 1979). Floridan appelsiinimehufutuurit ennustavat paremmin kuin valtion sääennusteet (Roll, 1984). Oscar-vedonlyöntimarkkinat ennustavat paremmin kuin kolumnistit (Pennock, Giles, & Nielsen, 2001). Kaasukysynnänmarkkinat ennustavat paremmin kuin kaasun kysynnän asiantuntija (Spencer, 2004). Vedonlyöntimarkkinat ennustivat suurimpia kansallisia mielipidetiedusteluita paremmin 451 kertaa 596:stä USA:n presidentinvaaleissa (Berg & Rietz, 2002). Myyntimarkkinat yrityksille voittavat yritysten viralliset myyntiennusteet (Chen & Plott, 2002). Vedonlyöntimarkkinat ennustivat Hewlett Packardin tulostinmyynnin paremmin kuin yritys itse 6 kertaa 8:sta (Chen & Plott, 2002; Plott, 2000), osakemarkkinat ennustivat Challengerin onnettomuuteen syyllisen yrityksen paremmin kuin virallinen NASA:n paneeli (Maloney & Mulherin, 2003).


title: Spekulaatio (talous)

text: On vaikea löytää informaatiota, joita spekulatiiviset markkinat eivät hyödyntäisi, koska se, joka sellaista löytää, voi tehdä voittoa käymällä kauppaa näillä markkinoilla ja korjaamalla puutteen siten (Lo, 2000).


title: Spekulaatio (talous)

text: Yritykset manipuloida ennustusmarkkinoita ovat aina korjautuneet pian. Artikkelissaan Hanson, Oprea ja Porter (George Mason University) osoittavat, miten manipulaatioyritykset lisäävät markkinoiden ennustustarkkuutta, koska ne lisäävät tuottoa niille, jotka toimivat manipulaatiota vastaan.


title: Spekulaatio (talous)

text: On väitetty, että varallisuusmarkkinoilla voisi olla pitkäaikaisia aggregaattihintojen irrationaalisia "kuplia". Tällaisia on kaikkein vaikeinta erottaa rationaalisesta informaatiosta muuttuneista fundamenteista (Barsky & De Long, 1993). Vaikka irrationaalisia kuplia olisikin, mikään muu yhteiskunnan informaatioinstituutio kuten yliopistot tai uutisviestimet ei ole ennustanut niitä systemaattisesti, ja yksittäiset tahot ovat ennustaneet niitä osakemarkkinoillakin.


title: Spekulaatio (talous)

text: Todistusaineisto ei tue väitettä, että spekulantit olisivat aiheuttaneet raaka-aineiden hintapiikkejä. Jos he kuitenkin aiheuttavat joitain vääristymiä, tämä on pientä sen rinnalla, miten paljon he parantavat futuurimarkkinoiden likviditeettiä (kaupat saa tehtyä halutessaan ja ilman turhia hintaheilahteluita) ja hintainformaatiota (hinta kuvastaa tarkemmin kyseisen raaka-aineen arvoa, niukkuutta).


title: Spekulaatio (talous)

text: Väitteet tahallisesti aiheutetuista hintapiikeistä ovat perättömiä. Viime vuosien raaka-aineiden yllättävät hintapiikit ovat johtuneet luonnollisista kykynnän ja tarjonnan muutoksista kuten yllättävät tuotantohäiriöt ja Kiinan nopea kysynnän kasvu. Lisäksi spekulanttien sijoittamat summat ovat kauppaan verrattuna niin pieniä, ettei niillä voisi olla suurta vaikutusta (ja pienestäkään ei ole todisteita), etenkään, kun he sijoittavat lähes pelkästään futuureihin, joilla ei ole suoraa vaikutusta raaka-aineiden nykyhintoihin (eli "spottihintoihin"). Tuleviin (spotti)hintoihin ne voivat vaikuttaa hintapiikkejä tasoittavasti eikä lisäävästi, koska futuurihintojen nousu kannustaa tuottamaan enemmän ja kuluttamaan vähemmän.


title: Spekulaatio (talous)

text: Luonnonvarojen hinnat ovat aina heilahdelleet, ja se johtuu kysynnän ja tarjonnan muutoksista eikä spekulaatiosta. Vuonna 2008 huippusuhdanne nosti öljyn ja ruoan kysynnän niin korkeaksi, että tarjonnan rajat tulivat vastaan, ja niukkuus korotti hintoja. Venäjän kuivuus, palot ja vientikielto nostivat vehnän hintaa. Huonot maissi- ja sokerisadot nostivat näiden hintoja.


title: Spekulaatio (talous)

text: The Economist -lehden mukaan spekulanttien vastustaminen ja sääntelyn lisääminen ovatkin poliitikkojen ääntenkalastelua (mm. USA, Ranskan Nicolas Sarkozy ja Saksan Angela Merkel) ja syntipukkien hakemista: konnia ovat poliitikot eivätkä sijoittajat.


title: Spekulaatio (talous)

text: Vuonna 2009 kuparivarastot kasvoivat hintojen noustessa, mikä herätti epäilyjä hamstrauksesta. Tämän selitykseksi kuitenkin osoittautui se, että kuparin hinta ja kysyntä eivät olleet vielä kokonaan toipunut vuoden 2008 finanssikriisin aiheuttamasta romahduksesta vaan jatkoivat nousuaan vielä vuonna 2010.


title: Spekulaatio (talous)

text: Joskus spekulantit kuitenkin erehtyvät. Vuonna 2009 eräät spekulantit myivät lyhyeksi öljyä [johdannaisin?] uskoen hinnan laskevan, mikä saattoi polkea hintoja keinotekoisen alas, mutta nämä spekulantit tekivätkin sitten tappiota ja pian muut spekulantit alkoivat ostaa öljyä, jonka kysyntä ja hinta sittemmin nousikin.


title: Spekulaatio (talous)

text:
Aiemmin on arveltu, että eräissä tapauksissa spekulantit ovat saattaneet toimia psykologisista syistä irrationaalisesti, esimerkiksi luullen, että muilla on väärä käsitys oikeasta hinnasta, ja yrittäen hyötyä tästä ennen kuin asia selviää, ja siten virhetoimillaan etäännyttäneet markkinahintoja "oikeista", fundamenttien määrittämistä hinnoista.
On arveltu, että eräiden valuuttojen ollessa yliarvostettuja (ts. tehdessä maan hintatason "liian" korkeaksi suhteessa muihin maihin) George Soros ja muut spekulantit ovat myyneet näitä valuuttoja ja siten saaneet niiden arvon laskemaan tai valtion taipumaan hallinnollisesti laskemaan niiden arvoa. Suomen markan devalvointia ja devalvoitumista 1991 ja 1992 on väitetty tällaisiksi tapauksiksi. Spekulaation on muutenkin arveltu vaikeuttavan valtioiden mahdollisuuksia säädellä arvoja reaalitaloudellisista "fundamenttiarvoista" poikkeaviksi.


title: Spekulaatio (talous)

text: Paul Krugmanin mukaan mainitun kaltainen valuuttaspekulaatio toimii pääsäännön mukaisesti silloin, kun valtiot ovat harjoittaneet kestämätöntä talouspolitiikkaa, ja tuo kaukonäköisesti nopeammin esiin talouspolitiikan kestämättömyyden. Krugmanin mukaan kiinteä valuuttakurssi (kuten Suomi vuoteen 1992) tarjoaa spekulanteille ilmaisia lounaita mutta kelluva valuuttakurssi (kuten eurolla aina ja dollarilla 1970-luvulta) antaa epävarmuuden näkyä heti valuutan hinnassa ja siten suojaa yli äyräiden paisuneen mutta kurssissa vielä näkymättömän kestämättömyyden tuomalta romahdukselta.


title: Spekulaatio (talous)

text: ""Spekulaatio onnistuu vain sellaisia valtioita vastaan, jotka ovat hoitaneet talouttaan heikosti vuosien ajan"", totesi Itävallan valtiovarainministeri Josef Proell Kreikan talouskriisistä vuonna 2010.


title: Spekulaatio (talous)

text: Johdannaiset ja futuurit luotiin alun perin vakuutuksiksi viljelijöille ja ruokayrityksille. Sittemmin johdannaismarkkinoille on tullut huomattavasti spekulantteja, mutta markkinat yhä palvelevat tätä alkuperäistä vakuutustarkoitustaan. Mandatumin Matias Rundgrenin mukaan ruoantuottajille on tärkeää, että he voivat antaa markkinoilla riskejään muiden kannettaviksi.


title: Spekulaatio (talous)

text: MTT:n professori Jyrki Niemen mukaan ei tiedetä, nostaako johdannaisspekulaatio ruoan hintaa, mutta se lisää lyhyen aikavälin hintaheilahteluja. Tämä saattaa johtua siitä, että muuttuneet tilanteet näkyvät hinnoissa entistä nopeammin. Niemen mukaan myös monet muut asiat kuten kauppapolitiikka vaikuttavat markkinoihin ja sijoitustoiminnan vaikutusta on vaikea tunnistaa. Tämän vuoksi tutkijat saattavat antaa vääriä politiikkasuosituksia.


title: Spekulaatio (talous)

text: Aristoteles kertoo kirjassaan "Politiikka" Thales-filosofista, eräästä Kreikan seitsemästä viisaasta, joka kehitti erään ensimmäisistä tunnetuista futuureista tai optioista. Thales ennusti hyvän oliivisadon ja vuokrasi tai osti option kaikkiin öljynpuristamoihin. Näiden omistajat näin mielellään suojautuivat huonoa satoa vastaan sopimalla varmasta tulosta ja suostuivat siksi alhaiseen hintaan. Hyvä sato sitten nosti kysyntää niin paljon, että köyhä Thales sai myytyä sopimuksensa suurella voitolla.


title: Spekulaatio (talous)

text: Ensimmäinen moderni futuuripörssi oli Dojiman riisipörssi Osakassa, Japanissa.


title: Juggling 9 or Dropping 10

text: Juggling 9 or Dropping 10 on yhdysvaltalaisen progressiivisen rockyhtyeen Enchantin viides studioalbumi. Enchantilla ei ollut albumin äänityshetkellä kosketinsoittajaa, joten kitaristi Douglas Ott ja rumpali Paul Craddick soittivat kosketinsoittimien osuudet.


Jääkiekon maailmanmestaruuskilpailut 1966 pelattiin Jugoslaviassa 3.-13. maaliskuuta.


title: Jääkiekon maailmanmestaruuskilpailut 1966

text:
EM-kilpailussa laskettiin viimeisimmän tulkinnan (1999) mukaan vain eurooppalaisten keskinäiset pelit. Perinteisellä tavalla mitattuna pronssijoukkue olisi ollut Ruotsi MM-kilpailun kolmanneksi parhaana eurooppalaisena joukkueena.
Romania sai paikan B-sarjassa.


text: Ranska ja Bulgaria eivät pelanneet.


title: Mườngit

text: Mườngit on Vietnamissa elävä etninen ryhmä, johon kuuluu noin 800 000 jäsentä. Heidän kielensä muistuttaa vietnamia, mutta kulttuuri on saanut enemmän vaikutteita thailta.


title: Mườngit

text: Muongit elävät Pohjois-Vietnamin keskiosan vuoristoalueilla, etenkin Hòa Bìnhin maakunnassa, ja puhuvat mon-khmer-kieliä.


title: Luettelo Suomen Punaisen Ristin puheenjohtajista

text: Tämä on luettelo Suomen Punaisen Ristin puheenjohtajista. Suomen Punainen Risti (SPR) perustettiin vuonna 1877 nimellä "Suomen yhdistys haavoitettujen ja sairasten sotilaiden hoitoa varten". Nimi muuttui nykyiseen muotoonsa vuonna 1919, kun järjestön säännöt uudistettiin silloisen puheenjohtajan Richard Faltinin johdolla. Koska tuolloin vanha yhdistys haavoitettujen ja sairasten sotilaiden hoitoa varten muodollisesti lakkautettiin ja sen toimintaa jatkoi nykyinen järjestö, on tässä luettelossa eritelty johtokunnan puheenjohtajat ennen vuotta 1919 ja Suomen Punaisen Ristin keskushallituksen puheenjohtajat tämän jälkeen.


text: Vuoden 2005 tasavallan presidentin asetuksen mukaan Suomen Punaisen Ristin puheenjohtaja valitaan nykyisin virkaan kolmeksi vuodeksi kerrallaan kolmen vuoden välein kokoontuvassa järjestön yleiskokouksessa. Yleiskokouksessa valitaan keskushallitukseen puheenjohtajan lisäksi kolme varapuheenjohtajaa ja kuusi muuta hallituksen jäsentä. Kaikkien hallitusten jäsenten peräkkäisten toimikausien määrä on rajattu kahteen. Puheenjohtajuus on luottamustoimi, kun taas järjestön käytännön toimintaa johtaa palkattu pääsihteeri.


text: Viimeisen sadan vuoden aikana Suomen Punaisen Ristin puheenjohtajina on toiminut pääasiassa korkean profiilin yhteiskunnan merkkihenkilöitä. Järjestön pitkäaikaisimpana puheenjohtajana toimi marsalkka Mannerheim vuosina 1921–1951. Nykyinen puheenjohtaja on entinen ulkoasiainministeriön valtiosihteeri Pertti Torstila ja varapuheenjohtajina toimivat Henri Backman, Otto Kari ja Christel von Frenckell-Ramberg.


title: Ropponen

text: Ropponen tarkoittaa:


title: Alfred Nordman

text: Johan Alfred Nordman (20. tammikuuta 1848 Vöyri – 7. toukokuuta 1942) oli suomalainen virkamies. Nordmanin vanhemmat olivat lääninrovasti Carl Johan Adolf Nordman ja Ulrika Sofia Thodén. Hän oli naimisissa Hedvig Maria Cedercreutzin ja myöhemmin Sigrid Anna Helena de la Chapellen kanssa. Nordman valmistui ylioppilaaksi vuonna 1867, suoritti tuomarintutkinnon ja kameraalitutkinnon 1871 ja sai varatuomarin arvon 1874. Hän työskenteli mm. senaatissa ja esittelijäsihteerinä. Nordman toimi Helsingin kaupunginvaltuuston jäsenenä vuosina 1885–1890 ja 1893–1901, eri pankkien hallintoneuvostoissa ja eri vakuutusyhtiöiden johtokunnissa ja niiden puheenjohtajina sekä Suomen Punaisen Ristin puheenjohtajana vuosina 1908–1918.


title: Nùngit

text:
Nùngit on Vietnamissa elävä etninen ryhmä. Siihen kuuluu noin 700 tuhatta henkeä, joten se on Vietnamin suurimpia vähemmistöjä. Nùngit elävät maan pohjoisosassa, Bắc Giangin, Bắc Kạnin, Cao Bangin, Lang Sonin, Thái Nguyênin ja Tuyên Quangin maakunnissa.
Nùngit ovat muuttaneet Vietnamiin Kiinasta parisataa vuotta sitten.


title: Nùngit

text: Tàyt ovat nùngien lähisukulaisia; puhuvat samaa kieltä ja asuvat usein samoissa kylissä. Nùngit viljelevät perinteisesti riisiä vesirattaiden avulla kastelluilla pelloilla, ja he ovat rakentaneet monien vuorten alarinteille pengerrettyjä riisipeltoja. Heidät tunnetaan myös monipuolisesta viljelykasvien valikoimasta: riisin ohella he kasvattavat maapähkinöitä, maissia ja monia vihanneksia. Buddhalaisuus on nùngien yleisin uskonto.


title: Aleksandr Panžinski

text: Aleksandr Eduardovitš Panžinski (, s. 16. maaliskuuta 1989) on venäläinen maastohiihtäjä, joka on erikoistunut sprinttihiihtoon.


title: Aleksandr Panžinski

text: Panžinski voitti junioreiden maailmanmestaruuden perinteisen hiihtotavan sprintissä Praz de Lys Sommandissa 2009. Vancouverin olympialaisissa 2010 hän saavutti hopeaa perinteisen hiihtotavan sprintissä hävittyään kullan niukasti Nikita Krjukoville. Hän voitti alle 23-vuotiaiden maailmanmestaruuden perinteisen sprintissä 2011. Oslon MM-kilpailuissa 2011 hän sai Krjukovin kanssa pronssia parisprintissä. Pyeongchangin olympialaisissa 2018 hän sijoittui perinteisen hiihtotavan sprintissä 11:nneksi.


title: Aleksandr Panžinski

text: Panžinski kilpaili maailmancupissa ensimmäisen kerran Trondheimissa maaliskuussa 2009. Kymmenen parhaan joukkoon hän sijoittui ensimmäisen kerran oltuaan kymmenes Kuusamon sprinttikilpailussa marraskuussa 2009. Parhaimmillaan hän on ollut neljäs Drammenin perinteisen sprintissä maaliskuussa 2012.


title: Umgestülpte Zuckerhut

text:
Der Umgestülpte Zuckerhut () on historiallinen ristikkorakennetalo Hildesheimissä Saksassa.
Erikoinen nimi tulee rakennuksen muodosta: ensimmäinen kerros on pienin (17 m²), toinen on suurempi, ja kolmas kerros kaikista suurin (29 m²).


title: Umgestülpte Zuckerhut

text:
Talo rakennettiin vuonna 1509, mutta arkkitehdin nimi on tuntematon.
Käännetty sokeritoppa tuhoutui ilmahyökkäyksessä (22. maaliskuuta 1945) ja rakennettiin uudelleen sodan jälkeen. Jälleenrakentaminen alkoi 27. lokakuuta 2009.


title: Pakaste

text: Pakaste (vanh. syväjäädytystuote) on elintarvike, joka on jäädytetty mahdollisimman nopealla pakastamisella, jonka lämpötila on kauttaaltaan vähintään -18 celsiusastetta tai sitä kylmempi (lyhytaikaisesti kuitenkin alle -15 °C, esimerkiksi lastauksen ja purkamisen yhteydessä) ja joka myydään pakastettuna. Pakaste on varustettava vähimmäissäilyvyysaikaa ja säilytysohjeita koskevien merkintöjen lisäksi sanalla ”pakastettu” ja/tai ”pakaste”. Pakasteita ei saa jäädyttää uudelleen sulatuksen jälkeen.


title: Pakaste

text: Sana pakaste saatiin Pauligin järjestämässä kilpailussa vuonna 1946. Ennen tätä käytettiin sanaa syväjäädytystuote.


title: Maccabi Tel Aviv FC

text: Maccabi Tel Aviv FC on israelilainen jalkapalloseura Tel Avivin kaupungista. Se on osa Maccabi Tel Aviv -urheiluseuraa, joka on yksi suurimmista urheiluseuroista Israelissa. Maccabi Tel Aviv FC perustettiin vuonna 1906. Seura on historian aikana voittanut Israelin liigan ennätykselliset 21 kertaa. Se on voittanut myös Israelin cupin 23 kertaa, mikä on maan ennätys.


title: Maccabi Tel Aviv FC

text: Israelin Liiga (21): 1935–36, 1936–37,1941–42, 1946–47, 1949–50, 1951–52, 1953–54, 1955–56, 1957–58, 1966–68, 1969–70, 1971–72, 1976–77, 1978–79, 1991–92, 1994–95, 1995–96, 2002–03, 2012–13, 2013–14, 2014–15 (Ennätys)


title: Maccabi Tel Aviv FC

text: Israelin Cup (23): 1929, 1930, 1933, 1941, 1946, 1947, 1953–54, 1954–55, 1957–58, 1958–59, 1963–64, 1964–65, 1966–67, 1969–70, 1976–77, 1986–87, 1987–88, 1993–94, 1995–96, 2000–01, 2001–02, 2004–05, 2014–15 Ennätys


title: Maccabi Tel Aviv FC

text: Israelin Liigacup (4): 1992–93, 1998–99, 2008–09, 2014–15


title: Maccabi Tel Aviv FC

text: Israelin Supercup (5): 1964–65 (jaettu mestaruus), 1967–68, 1976–77, 1978–79, 1987–88


title: Maccabi Tel Aviv FC

text: Aasian Mestareiden Liiga (2): 1968–69, 1970–71


title: Esko Koskela

text: Esko Juhani Koskela (s. 17. syyskuuta 1939 Tyrvää, Suomi – 21. tammikuuta 2010 Trelleborg, Ruotsi) oli suomalainen harmonikansoittaja.


title: Esko Koskela

text: Esko Koskela syntyi Tyrvään Kotajärvenmaassa. Hän jäi orvoksi varhain ja varttui kahden enonsa kanssa, jotka hankkivat hänelle ensimmäisen, Majaniemen valmistaman, harmonikan huomattuaan pojan musikaalisesti lahjakkaaksi ja innostuneeksi soittajaksi. Hän perusti pian soittamaan opittuaan oman orkesterin.


title: Esko Koskela

text: Hän soitti myöhemmin useissa erilaisissa kokoonpanoissa toimien 1950-luvulta lähtien myös useiden ajan nimekkäiden artistien, kuten Olavi Virran ja Tapio Rautavaaran säestäjänä. Hän soitti myös pianoa ja kitaraa. Avioiduttuaan 1960-luvulla Koskela muutti Keuruulle jatkaen soittamista ja tanssitoiminnan järjestämistä. Käytyään tuttaviensa mukana soittomatkalla Ruotsin Trelleborgissa, Koskela muutti pian pysyvästi perheineen sinne.


title: Esko Koskela

text:
Soittamisen ohella Koskela työskenteli Ruotsissa Trelleborgin kumitehtaalla, mistä toimesta hän jäi myös eläkkeelle. Hän vieraili kesäisin säännöllisesti kotiseudullaan Vammalassa järjestäen kesätansseja. Hän vieraili usein myös Pohjois-Amerikassa esiintyen suomalaissiirtolaisille.
Esko Koskela tuotti joitakin viihteellisiä sävellyksiä, joista tunnetuin lienee "Vancouverin ilta".


title: C. F. von Wahlberg

text: Carl Ferdinand Immanuel (Emanuel) von Wahlberg (vuoteen 1904 Wahlberg; 30. syyskuuta 1847 Jekaterinograd, Venäjän keisarikunta – 28. maaliskuuta 1920 Helsinki) oli suomalainen lääkäri. Wahlbergin vanhemmat olivat konsistoriaalineuvos Carl Fredrik Wahlberg ja Anna Dorotea von Buck. Hän oli naimisissa Maria Sinebrychoffin kanssa. Wahlberg kirjoitti ylioppilaaksi vuonna 1866, valmistui 1869 filosofian kandidaatiksi ja 1871 lääketieteen kandidaatiksi sekä lisensiaatiksi ja väitteli tohtoriksi 1873. Hän toimi Suomen kaartin apulaislääkärinä vuosina 1876–1878, pataljoonanlääkärinä 1881–1895 ja Suomen sotaväen ylilääkärinä 1895-1902. Hän perusti "Finsk Militär Tidskriftin" ja oli sen päätoimittaja 1881–1882 ja toimituksen jäsen 1884–1901. Wahlberg oli 1902–1906 lääkintöhallituksen pääjohtaja. Vuosina 1901–1903 hän oli Suomen Punaisen Ristin puheenjohtajana.


title: C. F. von Wahlberg

text: Wahlberg oli vuodesta 1871 naimisissa kauppaneuvos Pavel Sinebrychoffin tyttären Marian kanssa.


title: C. F. von Wahlberg

text: Wahlberg sai vuonna 1883 hovineuvoksen, 1892 kollegineuvoksen, 1896 valtioneuvoksen ja vuonna 1903 todellisen valtioneuvoksen arvonimet. Hänet aateloitiin vuonna 1904 nimellä "von Wahlberg". Hän toimi aatelissäädyn edustajana säätyvaltiopäivillä 1904–1905. Aatelissuku sammui hänen viimeisen poikansa kuollessa vuonna 1930.


title: C. F. von Wahlberg

text: Valtioneuvos C. F. ja Maria von Wahlbergin rahaston varoista jaetaan taiteilija-apurahoja ja tuetaan maatalousalan ammattitaidon edistämistä.


title: C. F. von Wahlberg

text: Wahlber kirjoitti ammatillisten tekstien lisäksi useita näytelmiä, kuten "Det omöjliga möjligt" (1881), "Samhällsuppfostran" (1882) ja "Hörnstenar" (1883), kertomuksen "De kärleksrike" (1882) ja novellikokoelman "Vilsekommen" (1884), jotka olivat merkittäviä alkusysäyksinä nykyaikaiselle suomalaiselle kaunokirjallisuudelle, mutta jäivät sittemmin unohduksiin. Vuodesta 1910 von Wahlberg julkaisi useita kertomuksia saksaksi.


title: C. F. von Wahlberg

text: Tekijänimillä: C. Ferdinand Wahlberg, C. F. Wahlberg, Ferdinand von Wahlberg.


title: Georg von Winther

text: Georg Gustaf von Winther (vuoteen 1890 "Winter"; 23. huhtikuuta 1825 Puumala – 25. marraskuuta 1901) oli suomalainen lääkäri. Hän valmistui ylioppilaaksi vuonna 1842, filosofian kandidaatiksi ja lisensiaatiksi 1847 ja lääketieteen lisensiaatiksi 1853. Hän toimi Henkikaartin 3. suomalaisen tarkk'ampujapataljoonan lääkärinä vuosina 1854-1881, Suomen sotaväen ylilääkärinä 1881-1894 ja Suomen Punaisen Ristin puheenjohtajana 1896-1901.


title: Georg von Winther

text: Winter aateloitiin vuonna 1890.


title: Leo Noro

text: Leo Kaarlo Noro (1. marraskuuta 1915 – 3. joulukuuta 1980) oli suomalainen lääkäri ja professorin arvonimen saanut terveydenhuollon johtohenkilö.


title: Leo Noro

text: Noron vanhemmat olivat August Kaarle Noro ja Mandi Laurio ja puoliso vuodesta 1940 arkkitehti Eva Emilia Leisio. Noro tuli ylioppilaaksi Hämeenlinnan lyseosta 1915 ja valmistui lääketieteen lisensiaatiksi 1943, jolloin hän myös väitteli tohtoriksi. Helsingin yliopiston ammattitautiopin dosentti hän oli vuodesta 1950. Noro toimi lääkärinä ja opettajana, mutta ennen muuta hänet muistettaneen Työterveyslaitoksen johtajana 1950–1970 ja Lääkintöhallituksen pääjohtajana 1970–1977. Suomen Punaisen Ristin puheenjohtaja hän toimi 1972–1979. Noron rooli oli tärkeä suomalaisen työterveydenhuollon ja ammattitautien hoidon ja ehkäisyn kehittäjänä. Hän luennoi ja toimi asiantuntijana myös Suomen ulkopuolella. Norolle myönnettiin professorin arvonimi 1956.


title: Maurice Goldenhar

text: Maurice Goldenhar (15. tammikuuta 1924 – 11. syyskuuta 2001) oli lääkäri, jonka mukaan Goldenharin oireyhtymä on nimetty. Hän muutti Yhdysvaltoihin Belgiasta vuonna 1940. Hän palasi Eurooppaan vielä opintoja varten ja työskenteli myöhemmin Yhdysvalloissa. Hän raportoi Goldenharin oireyhtymän ensimmäisenä vuonna 1952.


title: Maple Ridge (Brittiläinen Kolumbia)

text: Maple Ridge on 68 949 asukkaan (2006) piirikunta Brittiläisessä Kolumbiassa, Kanadassa. Kunta kuuluu Vancouverin metropolialueeseen. Se sijaitsee Frasejoen ja Rannikkovuorten välisellä alueella, noin 45 kilometriä Vancouverista itään. Maple Ridge tunnetaan suosittuna ulkoilualueena, ja kunnassa järjestetään lähes vuoden ympäri erilaisia tapahtumia, joista tunnetuimpia ovat "Jazz and Blues Festival", "Maple Ridge Fair" ja "The Santa Claus Parade".


title: Maple Ridge (Brittiläinen Kolumbia)

text: Satoja vuosia ennen eurooppalaisten saapumista alueella asui rannikon salisheihin kuuluvia -intiaaneja. Heillä oli tiettävästi ainakin kymmenen erillistä kylää Maple Ridgen alueella.


title: Maple Ridge (Brittiläinen Kolumbia)

text: Tiettävästi ensimmäiset vakituisesti alueella asuvat eurooppalaiset olivat kaksi skotlantilaista Hudson's Bay Companyn työntekijää MacIvor ja Robertson, jotka saapuivat Fraserjoen vastarannalla sijainneesta Fort Langleyn tukikohdasta (sijaitsee nykyisessä Langleyn kunnassa). He perustivat maatilansa alueelle vuonna 1858. Samoihin aikoihin Fraserjoella tapahtuneen kultaryntäyksen seurauksena alueelle saapui arviolta 30 000 siirtolaista, joista suuri osa jäi alueelle pysyvästi. Siirtolaiset toivat tullessaan alkuperäisasukkaille tuntemattomia tauteja, kuten isorokkoa, johon alueen asukkailla ei ollut vastustuskykyä. Tämän seurauksena alueen stó:lō-intiaanien väkiluku supistui voimakkaasti, arvioiden mukaan jopa 90–95 prosenttia. Maple Ridgen piirikunta perustettiin 12. syyskuuta 1874, kun eurooppalaisten siirtokuntien asukkaat päättivät yhdistää yhteisen hallinnon alaisuuteen.


title: Maple Ridge (Brittiläinen Kolumbia)

text: Kaksi vuotta myöhemmin 1876 Cape Bretonista kotoisin oleva liikemies Thomas Haney saapui alueella ja hankki omistukseensa suuria maa-alueita Fraserjoen rannalta, alue tunnettiin myöhemmin nimellä "Haney's landing". Haney perusti omistamalleen alueelle useita palveluja ja yrityksiä. Vuonna 1882 hän perusti "Port Haneyn" kaupungin, ja sen kaava valmistui 1889. Canadian Pacific Railway rakensi rautatien alueelle ja valitsi ratalinjauksen Port Haneyn kautta, mikä kasvatti kaupungin merkittävyyttä. Alueella oli erittäin vähän maantieyhteyksiä muualle maahan, ja ensimmäinen maantieyhteys New Westminsteriin valmistuikin vasta vuonna 1913. Haneyn kaupunki oli pitkään kunnan keskus, ja se liitettiin myöhemmin osaksi Maple Ridgen kuntaa.


title: Maple Ridge (Brittiläinen Kolumbia)

text: 1900-luvun alkupuolella alueelle muutti parantuneiden liikenneyhteyksien ansiosta runsaasti ranskalaisia ja aasialaisia siirtolaisia, joista japanilaiset siirtolaiset kuitenkin lähetettiin keskitysleireihin toisen maailmansodan aikana. Vuonna 1995 kunta liittyi osaksi Vancouverin metropolialuetta, väkiluvun ollessa 65 000 asukasta.


title: Laurence Harvey

text: Laurence Harvey synt. Lauruska Mischa Skikne (1. lokakuuta 1928 Joniškis, Liettua – 25. marraskuuta 1973) oli liettualaissyntyinen näyttelijä, joka näytteli sekä Britanniassa että Yhdysvalloissa.


title: Laurence Harvey

text: Harvey syntyi Liettuassa ja varttui Etelä-Afrikassa. Toisessa maailmansodassa hän palveli Egyptissä ja Italiassa, jonka jälkeen hän palasi Etelä-Afrikkaan, josta hän siirtyi Isoon-Britanniaan. Elokuvadebyyttinsä hän teki vuonna 1948 kauhuelokuvassa "House of Darkness". Harvey oli ehdolla parhaan miespääosan Oscarin saajaksi elokuvasta "Tilaa huipulla". Harveyn muihin elokuviin kuuluvat muun muassa "Alamo" (1960), "Ei rahasta" (1960) ja "Mantshurian kandidaatti" (1962).


title: Leopardimies

text: Leopardimies ("The Leopard Man") on Val Lewtonin tuottama ja Jacques Tourneurin ohjaama kauhu- ja jännityselokuva vuodelta 1943. Se perustuu Cornell Woolrichn romaaniin ja pääosassa oli Dennis O'Keefe.


title: Leopardimies

text: "Leopardimies" oli Val Lewtonin ja Jacques Tourneurin kolmas ja viimeinen yhteistyö. Se oli samanlainen menestys kuin kaksi edellistäkin elokuvaa ("Kissaihmiset" ja "Yö voodoo-saarella"). Ne olivat kaikki B-elokuvia ja niiden menestyksen ansiosta Tourneur pääsi ohjaamaan A-luokan elokuvia.


title: Leopardimies

text: Consuelaa näyttelevä Tula Parma on suomalainen näyttelijä Tuulikki Paananen.


title: Leopardimies

text: New Mexicon pikkukaupungissa tapahtuu sarja murhia. Syylliseksi epäillään mustaa pantteria. Manning ja Clo-Clo eivät kuitenkaan ole vakuuttuneita siitä vaan uskovat murhaajan olevan ihminen.


title: Leopardimies

text: "Leopardimies" perustuu Cornell Woolrichin romaaniin "Black Alibi" (1942). RKO:n johtaja Cahrles Koerner muutti nimeksi "Leopardimies", koska hän toivoi elokuvan siten hyötyvän "Kissaihmisten" menestyksestä. Käsikirjoittajat joutuivat muokkaamaan romaania paljon, jotta se olisi mennyt sensuurin läpi (romaanissa yksi päähenkilöistä oli prostituoitu ja murhaajana oli poliisi) ja pysyisi budjetissaan (maksimi oli 150 000 dollaria).


title: Tim Jitloff

text: Tim Jitloff (s. 11. tammikuuta 1985 Reno, Nevada) on yhdysvaltalainen alppihiihtäjä.


title: Tim Jitloff

text: Jitloff kilpaili ensimmäisen kerran alppihiihdon maailmancupissa Alta Badiassa 17. joulukuuta 2006. Maailmancupin pisteille hän pääsi ensimmäisen kerran Söldenin suurpujottelussa lokakuussa 2008 oltuaan 20:s. Jitloffin paras maailmancupin sijoitus on viides sija Sestrieren suurpujottelusta 21. helmikuuta 2009 ja Alta Badian suurpujottelusta 22. joulukuuta 2013.


title: Tim Jitloff

text: Åren MM-kilpailuissa 2007 Jitloff sijoittui suurpujottelussa 18:nneksi ja pujottelussa 25:nneksi. Val d'Isèren MM-kilpailuissa 2009 hän oli suurpujottelussa 26:s ja pujottelussa 22:s. Garmisch-Partenkirchenin MM-kilpailuissa 2011 hän oli superalppiyhdistetyssä neljästoista ja Schladmingissa 2013 suurpujottelussa kuudestoista. Sotšin olympialaisissa 2014 hän sijoittui suurpujottelussa viidenneksitoista ja Vailin / Beaver Creekin MM-kilpailuissa 2015 yhdeksänneksi.


title: Mary Alice Young

text: Mary Alice Young ("aikaisemmin Angela Forrest") on kuvitteellinen henkilö sarjasta "Täydelliset naiset" jossa häntä näyttelee Brenda Strong. Hahmo kertoo sarjan tapahtumia haudan takaa; hahmon itsemurha pilottijaksossa toimi sarjan katalyyttinä. Mary Alicen kerronta on sarjalle tunnusomaista, ohjelman kehittyessä hänen ja ystäviensä salaisuuksien ympärille.


title: Mary Alice Young

text: Mary Alice on kotirouvista kaikkein salaperäisin, koska hänen tarinastaan tiedetään vain pieniä palasia. Rakastava, jumaloiva vaimo ja äiti, joka oli antelias perheelleen ja naapureilleen; hän oli viimeinen ihminen jonka kukaan odotti tekevän itsemurhan. Mary Alice syntyi 18. marraskuuta 1965 ja kuoli 26. syyskuuta 2004.


title: Mary Alice Young

text: Kuoltuaan Mary Alice näkee asioita, joita hän eläessään ei olisi huomannut: hänen ystäviensä haavoittuvuutta, valheita ja salaisuuksia.


title: Mary Alice Young

text: Pilottijakson ensimmäisessä kohtauksessa Mary Alice esittelee itsensä. Sen jälkeen hän menee talonsa sisälle, ottaa aseen ja ampuu itseään päähän.


title: Mary Alice Young

text: Löydettyään kiristyskirjeen Mary Alicen tavaroiden joukosta, muut kotirouvat tekevät sarjan löytöjä. Tri Goldfine hoiti Mary Alicea; Mary Alice oli aikaisemmin Angela; ja hän saattoi olla osallisena vauvan katoamiseen. Mary Alicen poika, Zach, alkaa nähdä takaumia ja saa niistä vaikutelman, että olisi tappanut vauvan nimeltä Dana. Kun Felicia Tilman tulee kaupunkiin ja tajuaa tietävänsä Mary Alicen aikaisemman identiteetin, on vain ajan kysymys milloin naiset tajuavat Mary Alicen salaisuuksien määrän.


title: Mary Alice Young

text: Ensimmäisen kauden viimeisessä jaksossa Mary Alicen kuoleman mysteeri paljastuu. Vuosia sitten Mary Alice (silloin Angela) ei voinut saada lasta ja osti vauvan laittomasti heroiiniaddikti Deirdreltä. Sen jälkeen Mary Alice muutti Wisteria Lanelle miehensä ja vauvansa kanssa aloittaakseen uuden elämän. Youngien perheen kaunis, onnellinen elämä melkein tuhoutui kun nainen palasi, näennäisesti selvänä, haluten lapsensa takaisin. Sanallisen riidan jälkeen Deirdre lähti hakemaan lastaan, jolloin Mary Alice puukotti tämän lapsen silmien edessä. Mary Alice ja Paul pilkkoivat ruumiin ja hautasivat sen uima-altaansa alle. Zachin biologinen isä osoittautui Mike Delfinoksi. Vuosia myöhemmin rouva Huber sai selville Mary Alicen salaisuuden siskonsa Felician avulla, joka työskenteli "Angelan" kanssa, ja alkoi kiristää Mary Alicea. Epätoivoissaan Mary Alice teki itsemurhan.


title: Mary Alice Young

text: Ensimmäisenä sarjan kotirouvista, Mary Alice muutti Wisteria Lanelle 15 vuotta ennen sarjan pilottijaksoa. Toisen kauden viimeisessä jaksossa Mary Alice esiintyy useissa takaumissa, kuvaillen ensitapaamistaan muiden kotirouvien kanssa; ensimmäinen hahmo, jonka hän tapasi, oli Susan Mayer. Mary Alice pelasti Susanin tämän lukittua itsensä muuttoautoonsa. Toinen hahmo, jonka hän tapasi oli Bree van de Kamp, joka tuli Youngien talon luo Andrewin ja Rexin kanssa. Bree käski Andrewin pyytää anteeksi tämän varastettua Mary Alicen sammakkokoristeen.


title: Mary Alice Young

text: Lynette Scavon Mary Alice tapasi vuosia myöhemmin. Lynette ja Tom riitelivät Lynetten raskaudesta. Gabrielle Solisin Mary Alice tapasi viimeisenä. Gabrielle ja tämän mies Carlos olivat vain alusvaatteisillaan Mary Alicen, Susanin, Lynetten ja Breen kävellessä sisään.


title: Mary Alice Young

text: Jaksossa "Bang" Lynette näkee sarjan unia viimeisestä juttelukerrastaan Mary Alicen kanssa ennen tämän itsemurhaa. Lynette ahdisti ajatus, ettei hän ollut yrittänyt pelastaa tätä. Panttivankitilanteen jälkeen Lynette näki viimeisen unensa Mary Alicesta. Tällä kertaa Lynette yritti estää jotain pahaa tapahtumasta kysymällä voisiko hän auttaa. Mary Alice vastasi ettei voi, mutta tämä voisi nauttia ihanasta päivästä joita on niin vähän. Unen jälkeen Mary Alice sanoo: "Se oli viimeinen kerta kun Lynette näki unta minusta, ja olen kiitollinen hänen puolestaan."


title: Mary Alice Young

text: Mary Alice ei ollut suuri osa kautta, mutta hänet nähtiin useissa tilanteissa. Hän oli muun muassa Susanin takaumassa, jossa Katherine Mayfair lähtee yllättäen Wisteria Lanelta.


title: Mary Alice Young

text: Kaudella mainittiin, että Mary Alice piti paikkaansa Wisteria Lanen kodinomistajien yhdistyksen puheenjohtajana, mutta tämän kuoleman jälkeen paikka oli ollut jo neljä vuotta tyhjänä, kunnes Katherine Mayfair palasi ja vaati tulla valituksi.


title: Mary Alice Young

text: Mary Alice ilmestyy myös takaumassa iltaa ennen Katherinen lähtöä Wisteria Lanelta. Katherinen ja Lillianin ollessa ulkona, Mary Alice vahti Dylania ja paljastui, että Katherinen mies Wayne Davis oli käynyt vierailulla ja antanut Dylanille nuken ja kolmipyöräisen. Mary Alice pahoitteli ollessaan tietämätön Katherinen pakenevan pahoinpitelevää ex-miestään.


title: Mary Alice Young

text: Kuten kahdella edelliselläkin kaudella, Mary Alice ei ole suuressa osassa kauden tarinaa ja tekee ainoan esiintymisensä jaksossa 13. Eli Scruggsin hautajaisissa Mary Alice muistelee kuinka hän muutti Elin elämän: eräänä aamuna kun Elillä ei ollut vielä vakituista työtä, hän lähestyi Mary Alicea ja esitteli itsensä. Sanottuaan ettei hänellä ole Elille töitä, Mary Alice muuttaa mieltään nähtyään Elin pitävän rikkinäisiä kenkiä, niinpä Mary Alice pyytää Elia korjaamaan rikkinäisen vaasin. Eli arvostaa Mary Alicen sympatiaa ja ensiksi kieltäytyykin tarjouksesta, mutta Mary Alice vaatii tämän korjaavan vaasin. Muutamia vuosia myöhemmin Elin saatua vakituisen työn Mary Alicen suositusten avulla, Eli kävelee Mary Alicen luo tämän lukiessa lappua. Mary Alice yrittää piilottaa alakulonsa, vaikka jokin selvästi vaivaa tätä ja tarjoaa Elille vaasia, jonka tämä korjasi vuosia aiemmin. Eli hyväksyy tarjouksen ja lähtee huolestuneen. Paljastuu, että lappu oli kiristyskirje ja päivä oli Mary Alicen itsemurhan päivä. Ambulanssi saapuu Wisteria Lanelle ja koko naapurusto tulee paikalle saadakseen selville mitä Mary Alicelle on tapahtunut. Eli katsoo kauempaa ja katuu kun ei tehnyt mitään estääkseen tämän itsemurhan. Siitä päivästä lähtien Eli vannoo korjaavansa kaikkien ihmisten tavarat sekä elämät niin hyvin kuin mahdollista.


title: Mary Alice Young

text: Mary Alicen rooli pieneni huomattavasti kauden aikana.


title: Mary Alice Young

text: Taaskaan Mary Alice ei ole osa kauden tarinaa, mutta jatkaa naapuruston elämän seuraamista. Mary Alicen vanhan talon ostaa Bolenien perhe.


title: Mary Alice Young

text: Jaksossa 20, Epiphany, Mary Alice myös nähdään tavanomaisen kertojan roolinsa lisäksi. Hän kertoo, kuinka tapasi Fairviewin kuristajan tämän ollessa neljävuotias ja kuinka ojensi tämän vasta yksinhuoltajaksi joutunutta äitiä pitämään parempaa huolta pojastaan.


title: Maiju Mutikainen

text: Maiju Mutikainen (s. 29. syyskuuta 1991 Helsinki) on suomalainen jalkapalloilija, joka pelaa hyökkääjänä HJK:ssa. Hän pelasi kaudella 2008 ensimmäisen kerran Naisten Liigassa. Maaliskuussa 2009 Mutikainen sai polvivamman, joka piti häntä sivussa puoli vuotta. Hänellä on sopimus HJK:n kanssa kauden 2010 loppuun.


title: Maiju Mutikainen

text: Mutikainen on myös pelannut nuorten maajoukkueessa 14 maaottelussa.


title: Tšusovaja

text: Tšusovaja (, yläjuoksulla "Poludennaja Tšusovaja", Полуденная Чусовая) on Volgan vesistöön kuuluvan Kaman sivujoki Sverdlovskin alueella ja Permin aluepiirissä Venäjällä. Sen pituus on 592 kilometriä, valuma-alueen laajuus 23 000 neliökilometriä ja keskimääräinen virtaama 222 kuutiometriä sekunnissa.


title: Tšusovaja

text: Joki saa alkunsa Uralvuoriston keskiosasta ja laskee Kaman tekojärven Tšusovajanlahteen. Tärkeimmät sivujoet ovat Meževaja Utka, Serebrjanka, Koiva, Usva, Revda ja Lysva. Tšusovajan varrella sijaitsevat Pervouralskin ja Tšusovoin kaupungit. Se on liikennöintikelpoinen Tšusovoihin saakka.


title: Jarl Gallén

text: Jarl Wilhelm Erik Gallén (23. toukokuuta 1908 Helsinki – 27. maaliskuuta 1990 Helsinki) oli suomalainen historiantutkija ja Helsingin yliopiston historian professori.


title: Jarl Gallén

text: Gallén oli Helsingin yliopiston historian dosenttina 1950–1964 ja ruotsinkielisenä historian professorina 1964–1975.


title: Jarl Gallén

text: Gallén erikoistui tutkimuksissaan erityisesti keskiajan historiaan mutta hän kirjoitti myös uudemmasta sotahistoriasta. Hän esitti 1968 oman tulkintansa Pähkinäsaaren rauhan rajan kulusta teoksessa "Nöteborgsfreden och Finlands medeltida östgräns". Gallén ja tanskalainen John Lind esittivät, että sopimukseen sisältyi kaksi rajalinjaa, joista itäisempi kulkisikin Vienanmerelle Kantalahden seudulle. Tämän näkemyksen mukaan vaihtoehtoisten rajalinjojen välinen alue olisi jäänyt valtakuntien yhteisomistukseen molempien hallitsijoiden verotusalueeksi. Novgorodin ja Norjan välillä oli sopimus samanlaisesta yhteisverotusalueesta Finnmarkissa. Gallénin-Lindin teoriaan kohdistettu kiivasta kritiikkiä, mutta se on myös saanut kannatusta tutkijoiden keskuudessa.


title: Jarl Gallén

text: Gallénin mukaan ruotsalaisten Birger-jaarlin johdolla Hämeeseen 1249–1250 tekemä ristiretki olisi tapahtunutkin jo 1238 tai 1239 välittömästi hämäläisten kapinan jälkeen.


title: Jarl Gallén

text: Jarl Gallén –palkinto on jaettu vuodesta 2004 alkaen ansioituneille keskiajan tutkijoille.


title: Just Dance

text: "Just Dance" on Lady Gagan ensimmäinen single hänen debyyttialbumiltaan "The Fame". "Just Dance" oli vuoden tanssikappaleen Grammy-ehdokkaana vuonna 2008. Kappaleen on tuottanut RedOne ja sen ovat sanoittaneet RedOne, Gaga ja Akon.


title: Tapahtuipa Hollywoodissa

text: Tapahtuipa Hollywoodissa ("A Star Is Born", Suomessa myös nimillä "Tähti on syntynyt" ja "Tähti on syttynyt") on William A. Wellmanin ohjaama yhdysvaltalainen draamaelokuva vuodelta 1937. Elokuvan pääosissa ovat Janet Gaynor, Fredric March ja Adolphe Menjou. Se kertoo nuoren näyttelijän noususta maailmankuuluksi elokuvatähdeksi samaan aikaan, kun hänen aviomiehensä näyttelijänura hiipuu tyystin.


title: Tapahtuipa Hollywoodissa

text: Elokuva valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa.


title: Tapahtuipa Hollywoodissa

text: Voitetut Oscar-palkinnot:


title: Tapahtuipa Hollywoodissa

text: Oscar-ehdokkuudet:


title: Tapahtuipa Hollywoodissa

text: Elokuvasta on tehty kolme uudelleenfilmatisointia:


title: Tähti on syntynyt

text: Tähti on syntynyt voi olla:


title: Syyrialaisesta jumalattaresta

text: Syyrialaisesta jumalattaresta (; ) on Lukianoksen nimiin pantu teos, joka kuvaa erilaisia uskonnollisia kultteja, joita harjoitettiin Syyrian Hierapolis Bambykessä. Teoksen nimen ”syyrialainen jumalatar” viittaa Atargatikseen.


title: Syyrialaisesta jumalattaresta

text: Lukianos kirjoitti teoksen Herodotosta jäljittelevällä joonialaisella kreikalla. Koska Lukianos tunnetaan ennen kaikkea satiireistaan, teoksen arvo todenmukaisena kuvauksena toisen vuosisadan jaa. Syyrian uskonnollisesta elämästä on usein kyseenalaistettu. Nykyisin tutkijat ovat kuitenkin antaneet sen kuvaukselle enemmän arvoa, mutta samalla on kyseenalaistettu se, että teos olisi Lukianoksen kirjoittama. Jotkut tutkijat kuitenkin katsovat, että teoksessa on tarpeeksi yhtäläisyyksiä Lukianoksen muiden teosten kanssa.


title: Syyrialaisesta jumalattaresta

text: "Syyrialaisesta jumalattaresta" antaa kuvauksen Hierapoliksessa sijainneesta temppelistä sekä siellä harjoitetuista palvontamenoista. Temppeli oli tyyliltään joonialainen ja se oli koristeltu laajalti kullalla. Temppelin sisällä oli pyhä kammio, johon vain papit saivat astua. Kammiossa oli jumalattaren ja jumalan patsaat, mutta ensin mainittu vaikuttaa olleen rikkaammin koristeltu sekä korukivin että ornamentein. Patsaiden välissä oli koristeltu "ksoanon", kulttipatsas, joka vaikuttaa kannetun ulos aina kulttimenojen aikana. Teos kuvaa myös muita koristeluja, sekä Apollonin "ksoanonin" liikkeisiin perustuvan ennustustavan. Temppelin edessä oli suuri pronssinen alttari. Esipihalla eli paljon pyhitettyjä nelijalkaisia (mutta ei sikoja) ja lintuja, joita käytettiin uhrimenoissa.


title: Syyrialaisesta jumalattaresta

text: Temppeliä palveli noin kolmesataa pappia. Vähäisempiä palvelustehtäviä oli lukuisia. Juhlamenojen keskus oli järvi, ja osallistujien oli tapana uida siinä ja koristella keskellä vettä seissyt alttari. Järvessä oli myös pyhiä kaloja, jotka kuuluivat Atargatiksen ikonografiaan. Myös Plinius vanhempi ja Aelianus mainitsevat kalat.


title: Syyrialaisesta jumalattaresta

text: Teoksen mukaan temppelissä harjoitetut palvontamenot olivat luonteeltaan fallisia. Uhraajat toivat temppeliin pieniä miespuolisia hahmoja esittäviä patsaita, jotka oli tehty puusta ja pronssista. Temppelin eteen oli sijoitettu suuria falloksia ikään kuin obeliskeiksi. Niihin kiivettiin ja ne koristeltiin seremoniallisesti kerran vuodessa. Kaupungissa oli myös tietty rituaali kaupunkiin tulemiselle ja temppeliin tutustumiselle paikallisten oppaiden opastuksella.


title: Walter Pidgeon

text: Walter Pidgeon (23. syyskuuta 1897 Saint John, New Brunswick, Kanada – 25. syyskuuta 1984 Santa Monica, Kalifornia, Yhdysvallat) oli kanadalainen näyttelijä. Bostoniin hän muutti vuonna 1919. Hän oli kahdesti ehdokkaana parhaan miespääosan Oscar-palkinnon saajaksi. Ensimmäinen ehdokkuus tuli vuonna 1942 elokuvasta "Rouva Miniver" ja toinen vuotta myöhemmin elokuvasta "Madame Curie". Pidgeonin muita elokuvia olivat muun muassa "Vihreä oli laaksoni" (1941) ja "Kielletty planeetta" (1955).


title: Walter Pidgeon

text: Pidgeon on saanut tähden Hollywood Walk of Famelle.


title: Turkcell

text: Turkcell on Turkin suurin matkapuhelinoperaattori. Yhtiön osakkaina ovat Telia Company, venäläisen Mihail Fridmanin Alfa Group ja turkkilaisen Mehmet Emin Karamehmetin omistama Çucurova –yritysryhmä.


title: Turkcell

text: Turkcell tekee läheistä yhteistyötä Turkin hallituksen kanssa, vaikka Erdoğanin hallitus rajoittaa mm. kansalaisten sananvapautta. Vuonna 2012 Turkcell yhdistettiin hallitusta arvostelevien tahojen laajaan salakuunteluun. Maaliskuussa 2016 Turkcell vaati, että tuomioistuin määräisi Twitterin poistamaan tuhansia Turkcellin ongelmallisina pitämiä twiittejä. Kaksi vuotta aiemmin Erdoğan oli yrittänyt estää kansalaisten pääsyn koko Twitteriin, koska hallitusta vastustavat mielenosoittajat käyttivät sitä julkisena viestintäkanavana. Tuomioistuin määräsi Turkcellin vaatimat viestit poistettavaksi, mutta Twitter ei vastannut vaatimukseen. Turkin vuoden 2016 vallankaappausyritystä seuranneen hallituksen suorittaman puhdistuksen aikana Turkcell on mainostanut Turkin demokratian voimistuvan.


title: Hiljainen amerikkalainen (vuoden 2002 elokuva)

text: Hiljainen amerikkalainen on Phillip Noycen ohjaama, Graham Greenen samannimiseen romaaniin perustuva elokuva vuodelta 2002. Elokuva oli toinen saman romaanin filmatisointi. Edellisen elokuvaversion ohjasi Joseph L. Mankiewicz, ja se valmistui vuonna 1958. Michael Caine oli parhaan miespääosan Oscar-ehdokkaana roolistaan Thomas Fowlerina.


text: Caine saa roolisuorituksestaan kiitosta: sitä pidetään yhtenä hänen parhaistaan ja itse elokuva saa kiitosta uskollisuudesta Greenen teokselle, toisin kuin Mankiewiczin 1950-luvun ohjaus.